
Volkskas 


bied 
u meer 


as net 
die maksimum 
rentekoers. 


Ons bied u 
ook maksimum 
sekuriteit. 


Daarom belê kundige beleggers by Volkskas. 

Die wet bepaal die maksimum rente wat banke mag betaal. Volkskas 
bied u vanselfsprekend die maksimum. 

Maar by Volkskas gaan dit om meer as net rentekoerse: dit gaan by 
ons ook om die kundigheid waarmee ons u geld hanteer. Hierdie kundigheid 
is nog altyd daarop toegespits om maksimum sekuriteit te verseker. 

Dié koersvaste kundigheid het vir Volkskas `n besondere plek in die 
Suid-Afrikaanse sakewêreld en in die buiteland verwerf. Verbintenisse en 
belange wat vandag tot die beskikking en voordeel van elke Volkskas-kliënt is. 

Kies vandag u rentekoers en benut die voordele van Volkskas se 
koersvaste bankiersvernuf. 


Volkskas betaal top-rente. 


Vastetermynbeleggings 

24 tot 36 maande vaste deposito's. 8,5% p.j. 
12 tot 23 maande vaste deposito's. 8% p.j. 
Kennisgewingdeposito's 

12 maande kennisgewing . . . . Dj. 
6 maande kennisgewing. . . .. 7,25% p.j. 
Onmiddellik opvraagbaar . . .. 6, % p.j. 


U Volkskas-bestuurder sal graag vir u besonderhede gee. 


VolkskasBeperk 


(Geregistreerde Handelsbank) Hoofkantoor: Pretoria. 

So pas aangekom: 


KERKKOORMUSIEK- 
GRAMOFOONPLATEN 


van bekende Hollandse organisten 
FEIKE ASMA — KEES DUINIK — 
P. SWART — KLAAS MULDER — 


MEINDERT KRAMER — C. JANSEN 
en so meer 


Psalmen, gesangen en Liederen van 
Johan de Heer. 


Skryf aan $. A. PLATENVERSENDHUIS 
J. ROELEVELD Posbus 77184 
Fontainebleau RANDBURG Tvl. 





'N GROOT BELEGGING 


Ja, na die koop van 'n 
huis is die aankoop van 
'n nuwe motorkar waar- 
skynlik die grootste be- 
steding van geld wat u 
in 'n leeftyd sal maak. 
Die handelaar by wie u 
koop, behoort 'n onbe- 
rispelike reputasie te hê. 
Ons is op reg trots op 
ons s'n — 53 jaar lank 
reeds dien ons die mo- 
tor publiek van Pretoria. 

HOË STAAN 
saaed 
HUWELIK ? 


Die huweiik van duisende egpare in ons land is 
op die rotse. Gebroke gesinne is helaas geen seld- 
saamheid meer nie. Die leraars van die gemeentes 
kry daarmee al meer te doen. Dit verg al meer tyd 
en aandag, maar versis ook al meer wysheid van bo 
om deur die genade van God die gebroke huwelike, 
so moontlik te red. 


Volgens persberigte is daar `n fenomenale styging 
in die getal egskeidings in ons land, `n getal wat inder- 
daad onrusbarend is, en wat roep om besinning en 
bekering, want egskeidings is `n teken van sedelike 
agterustgang en van geloofsinsinking. 


Dr. Billy Graham, die alombekende Amerikaanse 
evangelis, het `n tydjie gelede volgens Die Transvaler 
hoogs interessante syfers oor egskeidings in die Ver- 
enigde State geopenbaar. Daar is een uit elke drie 
huwelike `n mislukking, maar in die geval van egpare 
wat gereeld kerkgangers is, is die getal egskeidings 
veel minder naamlik een uit elke sewe en vyftig huwe- 
like, terwyl in die geval waar die egpare gereeld hulle 
Bybels gebruik en daagliks hulle voor God in die ge- 
bed verootmoedig, die getal egskeidings daar aan- 
merklik minder is naamlik een uit elke vyfhonderd 
huwelike. Hierdie syfers spreek boekdele en laat geen 
twyfel oor die groot waarde van die geloofslewe in 
gesonde menslike verhoudings en bevestig die ervaring 
van baie dat die geloof `n krag is in donkere dae. 
Wat ons insiens nog meer kommer wek as die hoë 
getal egskeidings is die treurige feit dat ons volk, en 
selfs ook kerkmense, egskeidings aanvaar het as `n 
oplossing vir huweliksprobleme. Gou word dit ver- 
goeilik en gesê: Dit is beter dat `n twistende egpaar 
skei, as dat hulle soos kat en hond saam moet lewe. 
Dat egskeiding 'n verbreking is van die heilige huwe- 
likseed, afgelê voor die aangesig van die Here in sy 
huis, word helaas nie as iets ernstigs aangevoel nie. 
Dat dit `n oortreding van die vyfde gebod is, daar- 
imee word blykbaar geen rekening gehou nie, en dat 
die oorsaak van die huweliksverbreking in die reël 

HOE STAAN DIT MET U HUWELIK? 


CO] Vervolg van vorige bladsy 


net oorgeplaas gaan word na `n moontlike volgende 
huwelik, daaraan word geen aandag gegee nie. Want 
die huweliksontrou, die owerspel, die drankmisbruik. 
die eiegeregtigheid, die onvergewensgesindheid en der- 
gelike voetangels in die huwelikslewe sal solank die 
romanse van die volgende huwelik duur op die agter- 
grond bly, maar kom daarna gewis weer na vore. Dis 
daarom dat geskeidenes `n paar keer trou en skei en 
weer trou. Die huweliksprobleme word net na die 
volgende huwelik oorgeplant. 


Behalwe die ellende wat die egskeiding vir die 
egpare meebring: die rusie, die verwyte, die beskul- 
diginge en so meer, is daar ook nog die ellende wat 
dit vir die kinders en dikwels vir die ouers van die 
bruidspaar meebring. Kinders uit sulke gebroke ge- 
sinne mis die warmte van die ouerlike liefde, die 
inspirerende, goeie voorbeeld van die ouers en die 
so nodige trou in ʼn ontroue wêreld. 


Die redes om te skei is veel en velerlei, maar dit 
lê nie eintlik, soos iemand onlangs @rens beweer het, 
in die gebrek aan kameraadskap nie. Dit lê veel 
dieper. Dit Iê selfs nie in die eerste plek in die 
verhouding van man en vrou tot mekaar nie, maar 
eerder in die verhouding van die egpaar tot God wat 
self die huwelik ingestel het en nie gewil het, dat die 
mens alleen sou wees nie. As man en vrou waarlik 
vrede met God het, sal hulle ook in vrede met mekaar 
kan lewe. As hulle trou is aan God, sal hulle ook 
trou aan mekaar wees. As hulle God liefhet en in 
die regte verhouding tot Hom lewe, sal hulle ook 
die genade deelagtig wees om mekaar lief te hê en 
om in die regte verhouding tot mekaar te lewe. 


Op die vraag bo-aan ons artikel: 


,Hoe staan dit met u huwelik?” kan wederom 
gevra word: Hoe staan dit met u verhouding tot God? 
en as dit goed is, sal die vraag oor die huwelik ook 
positief beantwoord kan word. 


En wanneer daar `n kraak in die huweliksverhou- 
ding gekom het wat dreig om `n skeur en `n al groter 
wordende skeur te word, dan kan allerhande middels 
aangewend word om die skeur reg te maak en toe te 
pleister, maar daar is en bly net een afdoende red- 
middel, en dit is die bekering. Hy wat God gevind 
het, sal ook sy metgesel in die gebroke huwelik weer 
vind. Daarom laat ons ons volk en die vervreemde 
huwelikspare in die Naam van die Here tot bekering 
roep. 


Joh. Dreyer. 

DIT WORD AL GEKKER 


In `n buitelandse blad lees ons van groot wille- 
keur in sommige kerkdienste, waar die leraar (en of 
kerkraad) sy fantasie die vrye loop gee en dan die 
gekste dinge uithaal in `n poging om belangstelling 
vir die dienste te wek. `n Voorbeeld hiervan is die 
volgende: In die orde van die diens” in die ge- 
meenteblad gepubliseer, kom die volgende gegewens 
voor: Die deelnemers aan die eksperimentele diens 
moet hulle vooraf vir die diens aanmeld. Daar is 
ruimte vir hoogstens vyftien persone. Hulle moet 
klere aanhê, wat gemaklik sit en waarmee die deel- 
nemers ook op die grond kan 1ê. Hulle sit in `n 
kring op die vloer en die skoene moet uitgetrek wees. 
Dan volg: 

Votum en groet. 

Toeligting op die diens. 

Ontspanningsosfening om in goeie kontak te kom, 
elkeen met sy eie persoon. Terwyl hulle languit 
op die vloer lê word in gedagte `n tog deur die 
lisgaam gemaak. Daar sal genoeg geleentheid wees 
om tot diep konsentrasie te kom. 

4. Skriflesing. 


5. Terugkeer tot mekaar. Langsaam rig die deel- 
nemers hulleself weer op. In stilswye soek hulle 
mekaar met die hand, en so is die kring weer 
gesluit. 

6. Dialoog. Die stilte word gebreek. Elke deelnemer 
kry die geleentheid om sy ondervinding te vertel. 
Geen diskussie nie, maar wel inspanning om 
mekaar te verstaan. 

7. Herhaling van die Skriflesing. 

8. Ekspressie. Dit is die preek in nuwe vorm. Elk- 
een soek sy deelnemer en probeer om uit te druk 
hoe hy op die Skriflesing reageer. `n Mens mag 
egter nie praat nie, ook nie kyk nie. Deur middel 
van die vingertoppe het `n mens met jou deel- 
nemer kontak. So `n tydjie soek `n mens `n ander 
deelnemer om ook met hom enige ekspressie uit 
te wissel. 


9. Dialoog. In die kring, sittende, kry elkeen weer 
die geleentheid, om te sê wat by hom en ander 
opgeval is. 

10. Gebed, waaraan elkeen wat wil kan deelneem. 


Dan word gesê dat die vorm van diens `n beroep 
doen op kragte in ons, wat selde of nooit aangespreek 
word nie en dat naas eerbiedige handhawing van die 
tradisionele vorms ons op soek moet gaan na nuwe 
weë om die Woord van God te ontvang en aan mekaar 
deur te gee.” 

Die buitelandse blad vra tereg: Wat dit alles wil 
sê. Is dit `n oosterse misteriediens Of het dit iets te 
maak met oosterse yoga Of is dit `n vorm van “'sen- 
sitivity-training”, 6f is dit `n uitvinding van die duiwel. 
Die vraag kan gestel word: Waar kry `n leraar die 
reg tot so `n vrybuitery? Is dit dan nie van kerksweë 
sy taak om die Woord van God te verkondig nie? 


Joh. Dreyer. 


DEP 


OORDENKING... 


DIE ENGEL VAN DIE GEMEENTE VAN EFESE 


Openb. 2:1-7: Skryf aan die engel 
van die gemeente in Efese .. 

Die boek Openbaringe van Johan- 
nes is beslis nie die maklikste ver- 
staanbare gedeelte van die Bybel nie. 
So wou Maartin Luther hierdie boek 
nie beskou as deel van die Bybel nie. 


DS. $. J. VAN DER WESTHUIZEN. 





Die rede vir die uiters moeilike taal 
en boodskap van hierdie boek lê gewis 
in die feit dat Johannes in beelde 
en visioene praat. Hierdie boek is 
geskryf in `n tyd waarin die Chris- 
tene wreed vervolg word. Ter wille 
van hulle geloof moes hulle op die 
brandstapels in die openbaar sterf. 
Onder hierdie benoude omstandighede 
van vervolging en haat teen die Chris- 
tene kon hulle nie openlik mekaar 
bemoedig en vertroos nie, ja selfs nie 
openlik die Naam van die Here aan- 
roep nie. Sou hulle dit doen is hulle 
onmiddellik wreed vervolg. Daarom 
dan die vestruosting in beeldspraak 
of deur middel van visioene en spreu- 
ke om mekaar te versterk in die ge- 
loof. As Johannes dan die toekoms 
uitlê en oordra aan die gelowiges wat 
God hom laat sien, praat hy nie deur- 
mekaar in onverstaanbare, uiteenlo- 
pende beelde nie, maar is dit uit die 
bekende aan sy hoorders en verstaan 
hulle wat hy aan hule wil sê. Jo- 
hannes sien in die toekoms die koms 
van die Godsryk, maar dit word voor- 
afgegaan deur ontsettende vervolginge 
en aanvegtinge. 


BOTSING EN KONFLIK 


Hy sien botsing en konflik, en 
daarvoor moet die gelowige hom 
klaarmaak, gereed wees en in die 
proses hom nie blind staar teen die 
dood nie. Die Lam van God het klaar 
oorwin, die Christengelowige hoef nie 
-met angs en bewing te wag Op OUr- 
winning nie. Die beslissende slag in 
die konflik en botsing en stryd is 
gelewer. Nogtans is die gelowige be- 
trek in moorddadige en ontsettende 
agterhoedgevegte en daarom bemoe- 
dig Johannes hulle om in die bran- 
ding van hierdie stryd nie in die ge- 
loof te verflou nie, nie moedeloos 
in vervolging ten gronde te gaan nie 
maar staande te bly. 


So is die brief aan die gemeente 
in Efese dringende bemoediging en 
vertroosting wat oproep tot geloof 
in Jesus Christus ten spyte van alle 
omstandighede wat die teendeel im- 
pliseer. 


Laat ons let op die omgewing waar- 
in hierdie gemeente hom bevind. 

Efese was een van die belangrik- 
ste wêreldstede van hierdie tyd. So 
vind ons op muntstukke van daardie 
tyd die inskripsie oor ËEfese. ,,Eer- 
ste en grootste handelstad van Asië.” 


EFESE HAWESTAD 


Efese was 'n belangrike hawestad 
op die seeverbinding tussen Ooste en 
Weste. Hy was ook van betekenis 
as bestuursentrum. Efese was die 
setel van die Romeinse konsul wat 
oor Klein-Asië regeer het. So was die 
feeste van die Romeinse konsul groot- 
se demonstrasies van Romeine mags- 
vertoon. Dit was dus 'n groot handel- 
stad. Waar daar verkeer is, is gewoon- 
lik baie mense. Daar word handels- 
ware aangebied en dit bring weer 
meer mense bymekar. Uit verskillende 
lande met verskillende kulturele en 
godsdienstige agtergrond. Omdat daar 
verskillende volke was, was die ge- 
leentheid tot kruisbeinvloeding ook 
daar en so maklik ten koste van baie. 


BEDEVAARTSPLEK 


Efese was dan ook `n bedevaarts- 
plek. Daarheen het die Astarte aan- 
bidders gegaan, die godin van die 
vrugbaarheid. Hierdie bepaalde dinste 
het van die stad `n plek van losbandig- 
heid gemaak. Ook is die keisers hier 
as gode vereer, in die keiserkultus. 

In hierdie selfde Efese bestaan `n 
Christen gemeente, deur Paulus ge- 
stig en bevestig. Dit was klein in 
getal en gering in verhouding tot 
alle ander denominasies. En hierdie 
klein groepie is met so blootgestel 
aan alle beinvloeding en aanloklik- 
hede. Dit word ook boonop wreed 
vervolg. 

Juis in hierdie omstandighede 
spreek die Woord van God hulle aan 
deur Johannes. Johannes profeteer, 
gelei en gedikteer deur die Heilige 
Gees. Wanneer een profeteer beteken 
dit nie dat hy waarsêery oor die 
toekoms beoefen nie. Hy kondig God 
se wil en ingrype in die geskiedenis 
en die toekoms van volke en nasies 
aan. Johannes profeteer dit wat God 
hom laat sien het op Patmos. Dit is 
nie sy eie gesigte nie, nie sy eie 
versinsels en onwaarhede oor die we- 
derkoms van Jesus Christus nie; nie 
sy tydsberekeninge oor die verwagting 
in kronologiese data nie, maar God 
se ontfermende genade oor sy eien- 
dom. Hy verkondig die heersende, 
reeds oorwinnende Jesus Christus in 
die lewe van die gemeente. Daarom 
lees ons nie van kruis en lyding in 


Openbaringe nie. Die stryd lê agter. 
Die slag is gelewer. Jesus het oorwin. 

Van Hom die oorwinnaar kom die 
Woord van vermaning, bemoediging 
en vertroosting tot sy gemeente. 

Skryf aan die engel van die gemeen- 
te. Die woord engel beteken in die 
Hebreeus ,,bode”. Die sinagogepresi- 
dent het in die algemene omgang 
bekendgestaan as die voorganger, die 
spreker, die verteenwoordiger van die 
gemeente. So is die betekenis van 
engel of bode op hom van toepassing. 
Ons kan tereg sê dat die een wat 
voorgaan die engel, die bode is. Hy 
bring die boodskap wat ontvang is 
oor soos 'n bode van die een na die 
ander. Dus is hier nie sprake van 
die bygeloof dat `n gemeente of enige 
iemand 'n sogenaamde beskermengel 
soos byvoorbeeld Michael of Johan- 
nes of wie ookal sou hê nie. Dit wat 
volg, word aan die engel die oordraer 
gerig en hy moet dit vir die gemeente 
en ook vir homself as lidmaat van 
die gemeente sê. 

So sê Hy . . . Dit wat volg is af- 
komstig van iemand anders, as die 
spreker. Die profeet in die Ou 'Tes- 
tament se profesie begin met:- So 
spreek die Here ,,. . . Dit wat daar- 
op volg is nie menslike wysheid nie. 
Dit is proklamasie van die Eén wat 
praat. Die boodskap dra sy gesag. 
Dit is sy mededeling. 


SEWE STERRE 


Die sewe sterre: Dit is 'n beeld uit 
die keiserkultus te Efese. Op die kei- 
serlike munt is sewe sterre afgebeeld 
as simbool van die keiserlike mag. By 
die Babiloniërs was die sewe hoof- 
gode die sewe planete en die steen 
waarop die sewe planete afgebeeld 
was, sou dan geheimsinnige krag uit- 
oefen. 

Sagaria die profeet het na die bal- 
lingskap hierdie Babiloniese teken van 
almag, die afbeelding van die sewe 
hoofplanete geproklameer as die teken 
van die almag van God. So ontvang 
Josua ook as teken van sy amp 'n 
geslypte steen en op elke vlak 'n 
sterre oog. Dit is nie 'n deurmekaar en 
onverstaanbare droom of gesig nie. 
Dit wat Johannes in die Ou 'Testa- 
ment lees, laat die Gees van God 
hom ook ervaar in dit wat God aan 
hom wys en wat hy moet sê aan 
die gemeente. 

Die sewe sterre waarvan hier ge- 
praat word is teken van die almag. 
Hy wat hulle in sy regterhand hou 
het mag oor alle magte, alle magte 
het jy onderwerp aan sy magsgebied. 

Engel van die 
gemeente van 


Efese 


] Vervolg van vorige bladsy 


Hy is Koning van alle konings. Heer 
van alle here. Hy het mag ook oor 
die magte wat sy gemeente vervolg. 
Wat 'n blye troos is dit nie! 


GOUE KANDELARE 


Die keiser word afgebeeld as staan- 
de tussen sewe goue kandelare wat 
'n ereposisie aandui. So word in die 
brief van die apostel Paulus aan die 
Efesiërs die hoogste eer opgeëis 
vir Jesus Christus en nie die keiser 
Soos daar die gebruik was nie. 


So herinner die beeld van die kan- 
delare die gemeentes ook daaraan dat 
hulle die krans uitmaak wat die heer- 
likheid van Christene omstraal. Dit 
wys hulle op hulle roeping en ver- 
antwoordelikheid. Die Here Jesus 
Christus het self gesê:- ,,Julle is die 
lig van die wêreld”. Die gemeente 
straal deur leer en lewe, die heerlik- 
heid en eer van Jesus Christus uit 
in die duisternis van hierdie wêreld. 
Sy getuienis is tot aan die uiterste ein- 
des van die aarde. So ook is die ge- 
meente van vandag. Die lig wat die 
heerlikheid van die Woord uitstraal is 
nie 'n eie lig nie maar 'n weerkaatste 
lig wat van die Woord uitstraal. Dit is 
dringend ons roeping. 


Die Almagtige ken die werke, naam- 
lik dit wat deur arbeid geskied en 
dit wat verduur word. Hoe baie moes 
hulle verduur en verdra in die ver- 
volging en verdrukking. Hoe maklik 
was die aanvaarding van vreemde le- 
ringe, die beinvloeding deur andere, 
die weg van die vervolgingsvrye sleur 
van die strominge van losbandigheid 
en deelneming aan die goddelose ge- 
jaag en gewemel. Maar die gemeente 
het tog deur sy geloofsarbeid dié 
onderskeid getref tussen dit wat valse 
profete en apostels leer en dit wat 
Gods Woord leer. En tog kom die aan- 
klag. Sy eerste liefde het hy verlaat. 
Hoewel hulle getrou bly aan die waar- 
heid van die Woord is die eerste frisse 
glans besig om te verdof. Op `n vroeë 
stadium word die dodelike siekte ge- 
diagnoseer. Dit is dodelik om in die 
geloofsvertroue te verflou en van daar 
dan die oproep: Bekeer jou en staan 
in die eerste werke van die geloof. 
Staan in die standvastige vertroue op 
dit wat in Jesus Christus die Oor- 
winnaar oor alle magte gebeur het; 
ja Hom die Lig wat in die duisternis 
van sondeverlorenheid kom skyn het. 


gemeente aan hierdie 
oproep nie gehoor gee nie, sal 
sy kandelaar van sy plek ver- 
wyder word. Die grootste dreigement 
wat die gemeente kan hoor, is as 
sy kandelaar verwyder word. Sy heer- 
likheid is die liggam van Christus; 
die lig van sy boodskap in die wêreld 
soos gehoor van sy Heer en soos uit- 
gedra in die wêreld. Verwyder word 
uit die gemeenskap van alle heiliges, 
is ontsettend. Die gemeente is nie 
maar outomaties gemeente nie. Hulle 
is dit op grond van die geloofsver- 
bondenheid aan Jesus Christus. Ver- 
flou hierdie geloofsverbondenheid en 
neem dit af, met ander woorde raak 
die gemeente verbonde aan enigiets 
anders dan is hy nie meer gemeen- 
te van die Here nie; nie meer in 
die heerlikheid van die lig van Jesus 
Christus nie. So word sy kandelaar 
verwyder. 


Die gemeente te Efese haat egter 
nog die leer van die Nikolaite. Niko- 
laas beteken volksverwennmer. Dit is 
sekerlik nie afkomstig van die Niko- 
laus uit die kring van Stefanus die 
martelaar nie. Die Nikolaite was hulle 
wat 'n kompromis wou hê tussen die 
verskillende godsdienstige strominge. 
Dit wil sê om saam met die Christe- 
like geloof ook nog alle ander kringe 
te aanvaar en te bely on daarmee 
saam ook nog die losbandigheid en 
die genietinge nie te wil pryssee nie. 
Hierdie leer haat Hy wat hier ook 
praat. 


Sou die 


SPREEK EN HOOR 


Die Gees spreek tot die gemeente, 
en daarom die oproep om tes hoor. 
En vir hom wat hoor en luister en 
oorwin in die arbeid van die geloof 
kom die belofte ocr die lewe wat bin- 
re die paradys van Goud staar. naamlik 
die ewige lewe. 


So spreek hierdie Woord vandag 
nog dringend. Dit is die evangelie- 
woord aan elke gemeente; nie om 
daaruit beeldsprakig en breedspra- 
kig afleidings te maak om die krono- 
logiese stand van die wêreldgeskiede- 
nis te probeer bepaal en vasstel nie, 
maar dit bly 'n blye vertroosting 
en 'n dringende vermaning. 


Dit verkondig God se ingrype vir 
maar ook in die lewe van sy gemeen- 
te, om te bemoedig om so in alles 
te volhard in die leer tot eer van 
die Naam van die lewende God. 


Broeders en susters, 


Elkeen van ons leef in ons eie 
omstandighede. En ons is in ons om- 
gewing in hierdie wêreld so goed 
en maklik blootgestel aan beinvloe- 
ding, so kwesbaar vir vreemde leringe, 
so maklik vatbaar vir die oortuiging 
van dit wat die wêreld vir ons voor- 
hou, omdat die wêreld hier en nou 
die tydelike kan aanbied. Maar nou 

is die gelowige juis geroepe in hier- 
die wêreld; nie om beinvloed te word 
nie, maar om te getuig en te verkon- 
dig, nie afgeslote in onthouding weg 
te kruip nie, maar om te verkondig: 
die heil in Christus Jesus. 


GEEN MENSLIKE WYSHEID 


Wanneer ons hierdie Woord hoor 
is dit geen menslike wysheid wat tot 
ons spreek nie. Dit is die Woord van 
Hom wat praat; deur sy Gees be- 
moedig om staande te hou wat ookal 
ons omstandighede is. Die sluier is 
gelig. In Christus Jesus het die ver- 
borge Godsryk aan die lig gekom. God 
het gehandel. Dit wat nodig was om 
u ep my te verlos van die magtige 
mag van die bose is gedoen. God het 
mag oor alle dinge, oor alles wat in 
ons lewe `n bedreiging is, oor alles 
wat ons kommer en kwel: is dit 
dood, is dit siekte, is dit pyn, is dit 
watter aanvegting en benoudheid ook- 
al. Alle magte is onderworpe aan 
die heerlikheid van Hom wat oorwin 
het. En dit spreek ons aan, om in 
hierdie tyd, die tyd waar in ons 
nog nie die heerlikheid van Jesus 
Christus as Oorwinnaar sien en beleef 
nie, hierdie ernstige tyd van konflik 
en botsing, tussen alle dreigende 
magte wat teen ons aandeins, ver- 
sterk en verseker te word dat ons op 
pad is en daarom in gehoorsaamheid 
staande moet bly. Ons moet nie moeg 
of mat word of oorstroom word met 
die aangebode verleiding van die mag- 
te van hierdie wêreld nie. Ons moet 
straal in die heerlikheid van die roe- 
ping waarmee ons geroep is. Julle is 
die sout van die aarde, die lig van die 
wêreld. 

Om hierdie geloof nie te verwater 
met 'n sameflansing van allerlei an- 
der versinsels in ons lewe nie, is 
ons roeping. Ja om nie die frisse 
glans van die standvastige geloof te 
laat verdof in die stof van wêreldse 
afvalligheid nie. 


GOD BLY GETROU 


God bly getrou. Die kandelaar van 
die gelowige is deur Jesus Christus 
aan die kruis op sy plek neergesit, 
in die regte verhouding tot God her- 
stel. God sal hierdie heerlikheid wat 
Hy in Christus geskenk het nie weg- 
neem nie. Maar Hy roep op, tot die 
standvastige geloofsgehoorsaamheid. 

Dit is Hy, en dit hoor ons deur 
sy Gees. Ons hoor die blye belofte om 
volhardend in die geloof te weet dat die 
paradys voor 1ê. Die Lam het oorwin. 


Wie `n oor het laat hom hoor. 
Amen. 


Egte twyfel kom veel meer voort uit 
die hart as die wetenskaplike waar- 
neming en logiese redenering van die 
verstand. 


— S$. Kooistra. 


DIÉ MENS IN DIE KERK 


Wanneer die Ned. Geloofsbelydenis 
(N.G.B.) oor die kerk begin praat 
dan sê hy dat dit 'n heilige vergade- 
ring is van ware gelowiges in Chris- 
tus wat hulle hele saligheid in Jesus 
Christus verwag . . .” 

As 'n mens nou bloot oppervlakkig 
na hierdie uitspraak kyk dan tref die 
woorde vergadering van gelowiges ons. 
Dit tref omdat dit die gedagte by 
ons kan laat ontstaan dat ons hier te 
doen het met `n groepie mense wat 
gelowiges is wat op 'n bepaalde dag 
bymekaar gekom het en so die kerk 
gevorm het. 

Wanneer dit so sou wees, sou dit 
beteken dat die kerk gestig is deur 
mense en dat die kerk ontstaan het 
as gevolg van 'n besluit wat hierdie 
mense geneem het en 'n sekere daad 
wat hulle verrig het. 

Dit is egter nie die bedoeling van 
die N.G.B. om ons op so `n dwaalspoor 
te lei nie. Eintlik wil die N.G.B. ons 
maar op dieselfde pad lei en op die- 
selfde manier onderrig as wat die 
Heidelbergse Kategismus dit doen in 
vraag en antwoord 54. 

Daar word gesê dat ons van die 
kerk glo ,,dat die Seun van God uit 
die ganse menslike geslag vir Hom 
'n gemeente wat tot die ewige lewe 
uitverkies is, deur sy Gees en Woord, 
in die eenheid van die ware geloof 
van die begin van die wêreld af tot 
die einde toe vergader, beskerm en 
onderhou en dat ek daarvan `n lewen- 
de lid is en sal bly.” 


NIE `N MENSESTIGTING NIE 


Hieruit is dit duidelik dat die kerk 
nie 'n stigting van mense is nie, al is 
daardie mense ook gelowiges. 

Die kerk is 'n stigting van God. En 
die kerk is nie daar van gister en 
eergister af nie, dit is daar van die 
begin van die wêreld af en dit sal 
daar wees ,,tot aan die einde toe.” 
In die kerk sal dit dus nooit in die 
eerste en laaste instansies om die 
mens kan gaan nie, maar enkel en 
alleen om ,,Die Seun van God wat 
uit die ganse menslike geslag vir HOM 
'n gemeente vergader.” 

Die Seun van (God vergader vir 
HOM `n gemeente en Hy doen dit ook 
op 'n bepaalde manier. ,.Deur sy Gees 
en Woord.” 


Mense is dus nie in die kerk vanweë 
hulle bekwaamhede of goeie hoedanig- 
hede nie, nie omdat hulle sulke hoog- 
staande persoonlikhede is nie, nie om- 
dat hulle so belangrik is nie. Maar 
omdat Jesus Christus hulle deur ,,Sy 
Gees en Woord vir HOM tot 'n ge- 
meente geroep het.” Tn die kerk gaan 


dit om die eer en die lof van die 
God wat ons uit die duisternis ge- 
roep het tot sy wonderbare lig. 


GEEN VERENIGING 


Die kerk is nie 'n vereniging waarby 
ons maar na willekeur kan aansluit 
of waaruit ons na eie goeddunke maar 
kan bedank nie. Daarom sê die Ned. 
Geloofsbelydenis dan ook in artikel 
XXVIIT ,,dat aangesien hierdie heilige 
vergadering 'n versameling is van die 
wat gered word en daarbuite geen 
saligheid is nie, dat niemand van wat- 
ter rang of kwaliteit hy ookal mag 
wees hom op homself behoort te hou 
en op sy eie persoon te staan nie. 

Maar dat hulle almal verplig is om 
hulle daarby te voeg en te verenig . .” 

Ons is dus verplig om ons self met 
die kerk te verenig want die kerk is 
die plek waar Christus met sondaars 
wil saam wees. 

Wie hom hiervan afskei kan daar 
net twee redes voor hê. 

1. Hy wil of niks van Christus af 
weet nie. 

2. Of hy wil nie `n sondaar wees nie. 

Nee, God wil dat ons in nederig- 
heid en ootmoed met ander sal saam 
leef, sondaar vir wie Christus gesterf 
het en met wie Hy in sy kerk wil 
saam woon. 


SY OPDRAG 


Daarom het die kerk die opdrag 
om die evangelie Teg en suiwer te 
verkondig, om die sakramente te be- 
dien volgens die instelling van Chris- 
tus en om die Christelike tug uit te 
oefen. 

En ons moet luister. Want die ge- 
loof is deur die gehoor. Die geloof 
word in ons gewerk deur die Heilige 
Gees aan die hand van die gepredikte 
Woord en versterk deur die gebruik 
van die heilige sakramente. 


LIDMATE SE TAAK 


Maar as lidmate het ons ook nog 'n 
taak in die kerk. Om lidmaat van die 
kerk te wees beteken nie 'n rustige 
lewe agter veilige skanse nie, dit lê 
'n sekere verantwoordelikheid op ons. 
Dit is `n verantwoordelikheid wat ons 
met dankbaarheid moet vervul. Nooit 
kan die lewe in die kerk `n stilsit en 
niksdoen beteken nie; aangesien die 
geloof nooit passief kan wees nie. Die 
geloof wil die mens tot aksie beweeg, 
dit wil die mens daartoe bring om 
hom te oefen in die werk wat God in 
sy Woord gebied het. 

Nou beteken dit nie noodwendig 
dat ons predikant of ouderling of 
diaken moet wees om in die kerk 


diensbaar te wees nie. Nee, om Chris- 
ten te wees beteken dat ek deur die 
geloof lid van Christus is en daardeur 
deel het aan sy salwing om: 


1. Sy Naam te bely. 


2. Myself as 'n lewende dankoffer 
aan Hom te wy. 


3. Met 'n vrye en goeie gewete in 
hierdie lewe teen die sonde en die 
duiwel te stry; en 


4. om hiernamaals in ewigheid 
saam met Hom oor alle skepsels te 
regeer. 


Ons is dus geroepe om die Naam 
van Jesus Christus in die wêreld te 
bely. En nou beteken dit niks anders 
as om in die wêreld draer te wees 
van die evangelie van verlossing uit 
genade nie, as om in die wêreld te 
bely dat Jesus Christus die Here is 
nie. Want om die Naam van Jesus 
Christus te bely is niks ander as om 
Jesus Christus bely nie. 


In die Bybel is die naam van `n 
persoon baie nou gekoppel aan die 
persoon self. Jou naam sê wie en wat 
jy is, hoedanig jou persoon is. Daar- 
om is dit dan ook vir die Bybel een 
en dieselfde as om te sê om in God 
te glo of in sy Naam te glo, om God 
lief te hê of om sy Naam lief te hê. 


Om die Naam van Jesus Christus 
te bely ,beteken egter ook stryd teen 
die sonde en die duiwel”. Dit wil 
dus sê dat as ons maar net naam 
Christene is, maar net dooie lidmate 
van die kerk is, dat dit `n misbruik 
van die Naam van Jesus Christus is 
en daarom ook 'n oortreding van die 
derde gebod is. 


Die Heidelbergse Kategismus het 
verder gesê dat ons uit dankbaarheid 
ons lewens as 'n lewende dankoffer 
aan Jesus Christus moet toewy. `n 
Lewe uit dankbaarheid dus. 'n Lewe 
waar ons met alles wat ons is en het 
in diens van Jesus Christus sal staan. 
`n Lewe waar ons weet dat Hy ons 
uit die duisternis geroep het tot sy 
wonderbare lig sodat ons kan verkon- 
dig, die deusde van Hom wat ons 
geroep het. 


PRIESTER, PROFEET EN KONING 


Christen wees beteken dus om te 
leef tot sy eer. Dit beteken om as 
lidmaat van sy kerk aktief werksaam 
te wees. Dit beteken om gesalf te wees 
met die salwing van Christus, tot 
profeet, priester en koning. 

Tot profeet is ek gesalf sodat ek 
die Naam van Jesus Christus sal ken 
en bely. 

DIÉ HEILIGE GEES 


Johannes die Doper het gesê dat 
na hom sou Jesus kom om te doop 
met die Heilige Gees en met vuur. 
(Matt. 3.11) Reeds uit die Ou Tes- 
tament is dit duidelik dat as die Hei- 
lige Gees kom, daar 'n ingrypende 
verandering in die mens plaasvind. 
Volgens Esegiël sal die hart van klip 
wat die sondige mens kenmerk ver- 
vang word deur 'n hart van vlees. 
In plaas van verharding teen die 
Woord van (God, sal die Gees die 
hart sag maak en toeganklik vir die 
Woord sodat die mens graag volgens 
die gebooie van God wil lewe. 


Wanneer Jesus self gedoop word, 
daal die Gees op Hom neer in die 
vorm van 'n duif. Hier sien ons al 
reeds dat die doop met die Gees saam- 
hang met die doop in die water. 
Bavinck sê hiervan dat die waterdoop 
in sy volle openbaring die Geestes- 
doop insluit. Dit word ook in 'n heel- 
te mal ander samehang ook aangeroer 
in die gesprek van Jesus met Niko- 
demus waarin Hy handel oor die ge- 
bore word uit water en Gees. (Joh. 
3:5). Dit word ook uit die doopsfor- 
mulier duidelik wanneer gedoop word 
in die ,Naam van die Vader, die Seun 
en die Heilige Gees” (Matt. 28). Hier- 
die doopsformulier wys dat die werk 
van die Heilige Gees nie uitgesluit 
word vir `n latere aparte gebeurte- 
nis nie maar by die waterdoop word 
Hy, as deel van die onskeibare 
drie-Eenheid, reeds aan die dopeling 
gegee en die gedoopte ingetrek on- 
der die volle beskermingskrag van die 
Drie-Enige God: Vader, Seun en Hei- 
lige (Gees. 


WERK VAN DIE HEILIGE GEES 


Die werk van die Heilige Gees is 
die volgende: Hy skenk die nodige 
toerusting om die mens bekwaam te 
maak vir sy dienswerk. Die apostels 
word gewaarsku dat hulle voor die 
gereg gesleep sal word maar dat die 
Gees van die Vader dan in hulle sal 
spreek en die nodige woord sal gee 
om te antwoord (Matt. 10:20). Hy 
is die Gees van waarheid wat van 
die Vader uitgaan en van Christus 
sal getuig (Joh. 15:26). ,,Hy sal julle 
alles leer en julle herinner aan alles 
wat Ik vir julle gesê het.” (Joh. 14: 
26). Hy sal die wêreld oortuig van 
sonde, van geregtigheid en van oor- 
deel (Joh. 16:83-11). ,,Hy sal julle in 
die hele waarheid lei want Hy sal 
nie uit Homself spreek nie, maar 
alles wat Hy hoor, sal Hy spreek en 


die toekomstige dinge aan julle ver- 
kondig.” (Joh. 16:13). Hy sal Chris- 
tus verheerlik omdat ,,Hy dit sal 
neem uit wat aan My behoort, en aan 
julle verkondig” (Joh. 16:14) 


Die Gees rus die Kerk toe vir sy 
sendingstaak in hierdie wêreld waar- 
deur Christus die wêreld wil verower. 
Wanneer die Heilige Gees kom, ont- 
vang die apostels krag om getuies 
te wees tot aan die eindes van die 
aarde (Hand. 1:8). 


Wie die Gees ontvang het, het niks 
minder nie as die lewende, verfris- 
sende water ontvang. Hierdie verfris- 
sende lewegewende krag word `n 
krag wat na buite deurbars en so toon 
dat die Gees in die mens werk. Deur 
die Gees word die mens `n kanaal 
van seën vir ander. ,,Hy wat in My 
glo, soos die Skrif sê: strome van 
lewende water sal uit sy binneste 
vloei.” (Joh.7:38) 


BELOFTES 


In die Handelinge boek sien ons hoe 
hierdie beloftes i.v.m. die Heilige Gees 
bewaarheid is: Petrus en Johannes 
moet voor die Joodse Raad verskyn 
en die Heilige Gees kom hulle te 
hulp (Hand. 4:8). As hulle vrygelaat 
word en dit aan die gemeente vertel, 
ontvang die gemeente deur die Gees 
die vrymoedigheid om die Woord 
verder te vertel. Deur die Heilige 
Gees getuig Stefanus tot by sy dood 
van Christus (Hand. 6:5v.) nog sulke 
gevalle bv. Hand. 9:17, 18:9, 592. Die 
Gees bring die blydskap van die ge- 
loof (Rom. 14:17, Gal. 5:22). Hy stuur 
die evangelie na die heidene (Hand. 
10:44, 11:16). As die mense nog twyfel 
of heidene gedoop mag word, ontvang 
hulle die Gees sodat dit duidelik word 
dat dit die bedoeling van God is dat 
die evangelie ook aan die heidene 
moet verkondig word. Dan word da- 
delik die waterdoop bedien. Die Sa- 
maritane weer word eers gedoop en 
ontvang dan die Heilige Gees na die 
oplegging van die hande. Ook hier 
is die waterdoop en die Heilige Gees 
ten nouste aan mekaar verbonde. Die 
boek Handelinge en die res van die 
Nuwe 'Testament laat ons duidelik 
sien hoe alles wat deur die Gees ge- 
doen word, bewaarheid word in die 
lewe van die gelowige. 


(Oorgeneem uit die Nuusbrief van 
die gemeente Kaapstad). 


(word vervolg) 

Tot priester is ek gesalf, nie om 
soenoffers te bring nie want die het 
ons enigste Hoëpriester eens volmaak 
en vir goed volbring, maar om my- 
self as 'n lewende dankoffer aan Hom 
toe te wy. 


Tot koning is ek gesalf sodat ek met 
`n vrye en goeie gewete in hierdie 
lewe teen die sonde en die duiwel 
kan stry en om hiernamaals in ewig- 
heid saam met Hom oor alle skep- 
sele te regeer. 


Ek is daarom van oortuiging, ge- 
sien in die lig van ons lewens in die 
20ste eeu, dat ons ernstig hierdie 
dinge sal bekyk en deurvors en ooTr- 
gaan tot aktiewe dienswerk in die 
kerk tot eer van HOM wat ons so 
uitermate bevoorreg het deur ons in 
die verbond van die senade en ver- 
soening deel te laat kry. 


(Oorgeneem uit die maandblad van 
Pretoria-Suid). 





'N BABELSE TORING 


Boumateriaal 

word van vér en naby gehaal 
Elke man en vrou; 

en elke kind, help so bou 
Aan hul grootste ideaal! 
Die Heer 

het hul 'n brabbel-taal geleer. 
Elke man en vrou 

en elke kind het toe begin verbrou; 
Hul moes hier bly . . . daaromt Hy 
gekeer! 
,Maar Pappie, waarom 

maak lief Jesus die slimmes dan 
nou ook nie dom? 
Kyk, hul wil dan met 'n vuurpyl 

sy Heiligdom in seil! 
Of, Pappie, sal hul beurt ook eendag 
kom?” 

— Francois. 








DRIE PREDIKANTE PROMOVEER 


(By die gradeplegtigheid van die Universiteit van Pretoria 1974) 


Dr. M. J. du P. Beukes met `n D.D.- 
graad se proefskrif gaan oor: ,,Kategese 
as opdrag van die Kerk.” (Hierdie studie 
in die Praktiese Teologie trek die lyne 
van die kategese as amptelike taak van 
die kerk, teenoor die opvatting dat dit 
naas die kerk in `n ,,Sondagskool” kan 
geskied.) Dr. Beukes is predikant van 
Newlands en was voorheen in Vander- 
bijlpark en Sannieshof. 





Dr. D. J. Smith wat 'n D.D.-graad ont- 
vang het met `n proefskrif: ,Die dog- 


matiese implikasies van die beginsel 
“hemel ”. (Dit handel oor die probleem 
van die ruimtelike van die hemel en 
toon uiteindelik aan dat ons by die 
hemel van God met `n egte ruimte te 
doen het, wat ons nie mag ontken nie, 
want as ons na hierdie lewe geen werk- 
like ruimte by God het nie, kan ons 
ook geen werklike bestaan by God hê 
nie). Dr. Smith is tans predikant van 
Newcastle en voorheen van Bothaville 
Allanridge. 





Dr. J. A. Loader wat 'n D.Litt.-graad 
ontvang het met `n proefskrif: ,,Polari- 
teit in die denke van @Ooholet” (Dit is 
`n analise van die boek Prediker in die 
Ou Testament) Dr. Loader is dosent 
in Semitiese tale aan die Universiteit 


van Pretoria en deeltydse predikant in 
Vllieria. 


VAN HARTE GELUK! 








IS DAAR MEER AS EEN PAD NA GOD TOP? 


Hierdie vraag word deur sommige 
mense bevestisend beantwoord. Dit 
was die ondervinding van die groot 
Nederlandse teoloog prof. Kraemer. 
Dit was met `n konferensie op Java 
in Oos-Indié waar hy met `n aantal 
studente van verskillende godsdienste, 
waaronder Hindoes, Boeddhiste, Chi- 
nese e.a., saa vergader het. Aan 
hulle het die professor die vraag ge- 
stel.” ,,Hoe vind 'n mens die weg tot 
God?” Vir `n lang tyd kom daar geen 
antwoord nie, maar, soos Oosterlinge 
se geaardheid is, peins hulle eers lank 
voor hulle `n antwoord gee. 


Eindelik wys een van hulle prof. 
Kraemer na buite, na 'n berg in die 
gesig wat begroeid is met bosse en 
daartussen deur verskillende bers- 


paadjies wat na die kruin slinger. 
Kyk”, sê hy, ,so sien ek dit: daar 
is verskillende paaie, soms kruis hul- 
le mekaar, dan weer wyk hulle van 
mekaar af. Maar hoe dan ook, uit- 
eindelik voer hulle almal na bo, na 
die top. So is dit ook met die ver- 
skillende godsdienste, elkeen volg `n 
eie pad, en al die paaie loop by God 
VIGS 





JOH DREYER 





Toe antwoord Kraemer met `n vol- 
gende vraag: U kan die beeld gebruik 
omdat die berg wat u aanwys `n sterk 
glooiende helling het, waarlangs baie 
paaie slingerend omhoog kan gaan. 


” 


Maar daar is ook berge, waar 'n 
bergkant loodreg uit die see oprys, 
waar geen pad moontlik is nie. Hoe 
SOU 'n mens dan bo kan kom? 

Weer was daar `n diepe stilte in 
diep nadenke totdat 'n ander student 
die stilte verbreek en opmerk: ,,Ja, 
professor, dan sou daar maar een 
moontlikheid wees: dan sou iemand 
van bo af 'n leer moet neerlaat.” 

Hierop antwoord Kraemer toe: Juis, 
en dit is nou die evangelie wat God 
ons laat verkondig. Van die mens uit 
is daar geen begaanbare weg na God 
toe nie, maar God het van bo af `n 
leer neergelaat! En die leer dra die 
naam van Jesus Christus, die Seun van 
God.” (Gen. 28 en Joh. 1:52). 


oOo 

SWAAR TYE |I 


HUWELIKSVERBROKKELING 


Die ware geloof is die sterkste band 
van die huwelik. Waar die godsdiens 
dus verval, gaan ook die huwelik ska- 
de ly of vernietig word. Die Bybel 
leer ons dat God beskikkingsreg oor 
die huwelik het. Hy het dit ingestel. 
Hy bepaal die wyse van totstandko- 
ming daarvan, die inhoud en die duur. 
Waar vader en moeder hulle regma- 
tige plek volgens die Bybel inneem, 
is 'n huwelik bestand teen ondermy- 
ning. So 'n sterk huwelik was altyd 


DR. H. G. V.D. WESTHUIZEN 


die gesonde bouselle van enige sa- 
melewing of volk. Vandag is daar 
waarskynlik tot 10 p.s. van die Afri- 
kaanse kerklike gesinne wat met in- 
grypende huweliksprobleme sit. 


VOORBEELD UIT ROMEINSETYD 


In die hooglied van die Romeinse- 
tyd het die vader en moeder, hoewel 
selfs nie christene nie, 'n duidelike 
plek gehad in die huwelik. Hierdie 
posisie het elkeen waardig en krag- 
dadig in sy eie reg gehandhaaf. Daar- 
deur het die Romeinse staat stewig 
gestaan. Die vader was die gesagsfi- 
guur en die moeder die middelpunt 
van die huishouding (Tacitus). En dit 
is ook soos die Bybel ons leer. Die 
man moet verantwoordelikheid vir sy 
huis dra en dit met die nodige gesag. 
Die vrou is `n hulp vir die man in alles 
wat volgens die Bybelse lig reg en 
billik is. 

Met die uitbreidende handel van 
die groter wordende Romeinse ryk, 
was die man almeer weggesuig uit 
die huis. In die huishouding het 'n 
lugleegte in dié gesagsruimte ont- 
staan. Die vrou het dit moes betree. 
Daardeur het sy algaande 'n eman- 
sipasie ondergaan wat gelei het tot 'n 
weiering om onderworpe aan haar 
man te wees. Met die nog toenemende 
arbeidsabsorbasie is ook die vrou na- 
derhand opgeneem in die arbeids 
mark. Daardeur het daar `n totale 
lugleegte bokant die kinders ontstaan. 
Die jeug het self ingetree in die 
ruimte van die ouers of die gesag. 

In die jare toe die gesinslewe ge- 
sond was, skryf 'Tacitus, was daar 
feitlik geen egskeidings onder die Ro- 
meine nie. Algaande met die ver- 
steuring van die gesinsorde het huwe- 
liksontbinding van die hoër klasse af 
begin. In Seneca se tyd (2150 n.C.) 
was dit al redelik algemeen. 


Die Romeinse historikus, Carcopi- 
no, skryf dat die vroue in hierdie 
tyd van huweliksverbrokkeling ook 
nie meer kinders wou voortbring nie 
omdat dit hulle voorkoms skaad. 

Teen hierdie agtergrond is dit mak- 
liker om te begryp dat die natuurlike 
geslagtelike verkeer soos in die huwe- 
lik, verander word (Rom. 1:26). In 
'n permissiewe samelewing kan hoe- 
rery (Rom. 1:29) hoogty vier. Daar- 
mee verdwyn die natuurlike (Godge- 
wilde) liefde (Rom. 1:31). 


VROUE EN MOEDERS 


Napoleon het eens gesê dat jy in 
Frankryk nog vroue vind maar nie 
meer moeders nie. Die tyd openbaar 
hom vinnig as 'n tyd waarin jy nog 
die geslagte vind maar nie meer 
ware huwelike nie. 


ONNATUURLIK LIEFDE 


Die eindtyd sal ook gekenmerk 
word deur onnatuurlike liefde (2 Tim. 
3:3) en huweliksvernietiging (1 Tim. 
4:3). Dit is ook nie meer in ons tyd 
so baie moeilik om jou die totale 
huweliksverbod in te dink nie! Hoe 
baie mense is daar nie al nie wat 
vrye seks beoefen in die geheim. 
Hou bietjie `n oor agter die suil en 
dit sal tuit! Tot byna 30 p.s. van ons 
blanke meisies moét trou (D.T. 08.03. 
74). In die eeu van die ruimtereise 
is daar sprake om beide geslagte, ter- 
wille van seks, die muimte te laat 
bereis. Daaruit sou dan ook belang- 
rike waarnemings gedoen word en in 
noodsaaklike behoeftes voorsien kan 
word. Die reisigers hoef nie noodwen- 
dig man en vrou van mekaar te wees 
nie. Tewens die kwalifikasies sal stel- 
lig geleë wees in ruimteopleiding 
en bekwaamheid en nie in huweliks- 
verwantskap nie. So 'n ruimtereisiger 
kan stellig in sy program op aarde 
verbied word om te trou. Ook van 
sielkundige kant kan 'n mens klanke 
verneem van die sogenaamde nadele 
van die huwelik. Om jou op te krop 
binne huweliksbande, om in `n soge- 
naamde onaanpasbare huwelik voort 
te gaan, om jou behoeftes introvert 
toe te spits op één vrou of man, sou 
dan ongesonde komplekse kan veroor- 
saak. In tydskrifartikels en raad- ru- 
brieke word dan ook toenemend ge- 
praat van vrye liefde. Dit word selfs 
goed gepraat en as alledaags- normaal 
voorgestel (Rt. 14.10.73). Die mediese 
professie, wat hoogaangeskrewe staan 
by ons eie publiek vanweë sy bruik- 
baarheid en huishoudelikheid, begin 
egter ook tekens vertoon van huwe- 

liksaantasting. Daar is die beroemd- 
en beruggeworde pil wat van mediese 
oord beskikbaar gestel word en al 
geriefliker bekom kan word selfs deur 
ongetroude jong mense — bv. die 
studentegemeenskap (L en L 3.74). Die 
potensiële algemene bestaan van soge- 
naamde bekkenmassering klinieke, sal 
ook die huwelik afbreek. Daarby be- 
pleit sommige medici waarskynlik al- 
reeds die verdwyning van die huwelik. 
Soos dinge vandag verloop, is dit 
nie meer nodig om te trou nie en 
miskien het dit selfs onwenslik ge- 
word. Die huwelik moet oorgelaat 
word aan die minderheid wat nog 
vir so iets omgee”, sê die Suid-Afri- 
kaanse Mediese Tydskrif (D.T. 26.02. 
74). 


Nou het ons nog nie eens gepraat 
van ontkleedanse, die naaktoneel, — 
bioskoopprente, ens., nie. 


Die magtige Romeinse ryk het geval 
onder andere deur huweliksverbrokke- 
ling. Vernietig die huwelik, en die 
laaste beskawing sal ook verdwyn! 


oOo 





VERGROTINGS 
in 
LEWENSKLEUR 
van u eie 
KIEKIE OF NEGATIEF 





W. E. GAREY 


AP GEIKIE R 
Posbus 177 — Krugersdorp 





AANDAG belan. 
' PROSTAATKLIERLYERS 


'n Nuwe geneesmiddel vir die 

prostaatklier vinnige verligting en 

langdurig ook vir alle nier en 

blaas kwale en ook vir aambeie. 

Slegs R3,35 k.m.b. geen k.b.a. be- 
stellings. 


TJEK MET KOMMISSIE 10c. 
Regstreeks van Mev. R. Muller, 
Pk. Krugerspos, 
Lydenburg. 








Sefanja (“die HERE het bewaar”) 
word, vir `n profeet, op `n uitsonderlike 
wyse voorgestel: oor nie minder as vier 
geslagte nie word sy afstamming terug- 
gevoer na `n sekere Hiskia. Dit is on- 
waarskynlik dat dit koning Hiskia was, 
anders sou dit seker uitdruklik gesê ge- 
wees het. Waarom die lang lys voor- 
ouers? Sy vader was Kusi, wat “Kusiet”, 
dus “uitlander”, “ongelowige” kon be- 
teken. Om dié rede is sy voorouers 
verder terug vermeld omdat elkeen van 
hulle `n naam het wat die naam van die 
God van Israel, naamlik Jahwe, bevat 
het: Gedalja (groot is die HERE), 
Amarja (die HERE het gespreek) en 
Hiskia (my sterkte is die HERE). So 
is duidelik aangedui dat Sefanja afkom- 
stig was uit `n familie wat in Jahwe 
(-ja is die kort vorm van die naam 
wat in eiename gebruik is) geglo het. 

Sefanja het onder koning Josia in 
Juda opgetree. Hy was koning van 640 
tot 609, maar uit 1:4 en 5, waar die 
verering van Baël en die hemelliggame 
aangeval word, blyk dit dat koning Josia 
nog nie sy hervormingsmaatreëls vir 
die kultus deurgevoer het nie. Omdat 
dit in die jaar 622 plaasgevind het, kan 
ons aanneem dat Sefanja se optrede 
êrens tussen 640 en 622 moes geval het. 
Die afgodediens wat onder die vorige 
konings Manasse en Amon geheers het, 
het seker in die beginjare van Josia 
se regering (hy was maar agt jaar oud 
toe hy koning geword het, 2 Kon. 22:1) 
nog ongestoord voortgeduur. 


Hy is `n oordeelsprofeet, die profeet 
van die dies irae, “die dag van toorn” 
(van die HERE). Hy kondig die gerig 
van die HERE aan oor die afgodsdie- 
naars, wat te vinde is onder die vorste, 
die beamptes en die kooplui van die 
land. Nie net hierdie groepe wat uit- 
gesonder word, is skuldig nie, maar al 


die inwoners van Juda en Jerusalem 
(14). Die dag van die HERE, die dag 
van sy oordeel, was nie meer ver nie 
(1:14). In hoofstuk 2 gaan hy daartoe 
oor om sy volk tot bekering en boete 
te roep. In die gedeelte 24 — 3:8 
word ons sterk herinner aan die pro- 
fesieë van Amos, veral die groot volke- 
regedig aan die begin. Eers word die 
oordeel oor die omliggende vreemde 
volke uitgespreek: Filistyne, Moabiete, 
Ammoniete, Assiriërs — oordele wat die 
Jerusalemmers met groot instemming 
aangehoor het, totdat die oordeel oor 
hulleself hulle soos `n donderslag getref 
het (3:1vv.). God is regverdig, Hy kan 
in sy eie volk nie genoeë neem met 
vorste en regters wat die wet verkrag 
en met ligsinnige profete en onrein 
priesters nie (3:3-5). Die boek sluit af, 
soos by ander profete, met `n heilsbood- 
skap: die heidene sal hulle bekeer en 
`n boetvaardige Israel begenadig word 
(3:9vv.). 

Sefanja se besondere visie van die 
geskiedenis kom duidelik in sy verkon- 
diging na vore: die volk van God is 
vir Hom die middelpunt van die volkere 
Sy heerskappy oor die wêreld is Israel- 
gerig; niks wat in die wêreld gebeur 
staan buite die verhouding tot Israel 
nie. Wat God laat gebeur onder die 
volkere van die wêreld is tot tug of tot 
troos van sy volk, tot hulle redding of 
om hulle te straf. Omgekeerd hou Israel 
se reaksie op die waarskuwing of die 
genade van God gevolge vir die volkere 
in: hulle ongehoorsaamheid bring nie 
net Gods oordeel oor hulle nie, maar 
tref ook die ander volkere. Deur God 
is Israel en die volkere lotsverbonde. 
Word met so 'n verkondiging nie `ʼn 
enorme verantwoordelikheid op Israel 
gelê en tegelyk `n groot voorreg aan 
hulle verleen nie? Ons hoor hier verweg 


DIE BOODSKAP 
VAN DIE 


BOEK 
SEFANJA 


PROF. DR. W. C. VAN WYK 


iets van die sout van die aarde, van die 
lig van die wêreld, die voorreg van die 
volk van God in en sy verantwoordelik- 
heid teenoor die wêreld. Die lotsver- 
bondenheid bestaan nie net in die gerig 
nie, maar ook in die begenadiging. In 
die verkondiging van die groot gerig van 
God, die wêreldgerig op die dag van 
die HERE, wys hy op die voortsetting 
van die geskiedenis van Israel en die 
onder volkere as Israel hulle sou bekeer. 
Die hoogmoed en die onreg word uit sy 
volk verwyder, en as die heidenvolkere 
hulle bekeer, kan Israel en hulle saam 
die HERE dien. Dan leef die volk van 
God in ongestoorde vrede, in harmonie 
met hulle God en in vrede met die 
wêreld. 


OoOOo 


aa ER RE REELE ER 


VAKANSIEWOONSTELLE 
WARMBAD 


Keurige vakansieverblyf vlak- 
by die Minerale Bad. Verskil- 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede; 
elektriese stowe, ketels en ys- 


kaste; beddegoed, kookge- 
reedskap en eetgerei word 
volledig voorsien. Brosjure 


gratis beskikbaar. 


SPA-VISTA 
VAKANSIEWOONSTELLE 
Voortrekkerstraat 65, 
Telefoon 535, Warmbad, Tvl. 

BEPROEF DIE GEESTE 





DS. J. C. DE LANGE 


Daar bestaan vandag nie meer by 
ons twyfel oor die feit dat bepaalde 
vorme van hedendaagse ligte musiek, 
'n skadelike uitwerking op ons en 
veral op die jeug het, nie. 


PORNOFONIE 


Lektuur wat daarop ingestel is om die 
seksualiteit van die lesers te prikkel, 
word pornografie genoem. Ons sa 
deesdae ook kan praat van pornofonie 
deesdae ook kan praat van pornofonie. 
Pornofonie is klanke wat bloot deur 
ritme en rumoer wil opsweep en wat 
'n sinnebedwelmde uitwerking het. 


KENMERKE VAN PORNOFONIE 


Die belangrikste kenmerke van hier- 
die psigedeliese musiek is die volgen- 
de: 


1. 'n Onverbiddelike en meedoënlose 
ritmiese polsing, 'n knaende en op- 
dringerige gestommel, 'n sterk hipno- 
tiese stuwing waarna 'n mens net deur 
jou voete en nie deur jou brein kan 
luister nie. 









ER 


PSIGEDELIESE MUSIEK 





Die organiseerders van die simposium saam met prof. dr. B. Kok, rektor van die 

Universiteit van die Oranje-Vrystaat, wat gepraat het oor “die skadelike uitwerking 

van sekere soorte musiek. V.ln.r: Mnr. H. Coertze, organiseerder kerklike jeugwerk, 
prof. Kok en di. N. H. Buitenweg en J. C. de Lange, die voorsitters. 


l 


`n Blik op 'n gedeelte van die deelnemers terwyl hulle aandagtig luister na ds. 
D. J. Claassens agter in die saal aan die woord. 

2. 'n Oorweldigende klankvolume, 'n 
lawaai wat brutaal, uittartend en alles- 
vernietigend kan wees. 'n Nuwe spuit- 
vliegtuig mag by die opstyg nie 108 
desibels oorskry nie. Daar is al beweer 
dat hierdie musiek 'n klankintensiteit 
wat grens aan 120 desibels, bereik. 
Dit is juis die rasende rumoer wat tot 
'n hartstogtelike opwinding en tot on- 
beheerste emosionaliteit lei. 


Die geweldige intensiteit van die 
klankversterkers lei nie net tot 'n 
toestand van histerie nie, maar kan 
ook fisiologiese skade veroorsaak, die 
gehoorsenuwees aantas en tot senu- 
kwale lei. 

3. Die woorde van die liedjies verwys 
na sieklike erotiek, geslagtelike verkeer 
en die vertroulike kliekbenaminge vir 
dwelmmiddels. Dit is dan ook 'n dood- 

alledaagse verskynsel dat die orkes- 
lede wat hierdie soort musiek verskaf, 
onder die invloed van dwelmiddels 
optree. 
4. Die rewolusiegedagte word oor- 
matig in die liedjies beklemtoon. 
NIE NET OORDEEL NIE 

Ons kan egter nie net soos bemoei- 
sieke suurknolle alle vorme van ligte 
musiek veroordeel nie. Om net teenoor 
hierdie musiek 'n oordeel uit te spreek 
en alleen kritiek te lewer, sou ons nie 
veel baat nie. 


TYDSGEES 

Wat meer is. Dit is 'n aanvaarde 
feit dat die kuns 'n weerspiëling is van 
die gees van die tyd. Die kunstenaar 
probeer 'n eerlike weergawe te gee 
van die opvattings van die mense van 
sy tyd. Die kunstenaar produseer wat 
markwaarde het onder die mense van 
sy tyd. Psigedeliese musiek is dus 'n 
duidelike vingerwysing na 'n siek kul- 
tuur en 'n dekadente beskawing. Die 
kunsuitinge van kunstenaars is een 
van die belangrike maatstawwe waar- 
aan die beskawingspeil van 'n volk ge- 
meet kan word. 


ONS DRINGENDE TAAK 

In die lig hiervan is dit baie duide- 
lik dat ons 'n belangrike en dringende 
taak het op hierdie gebied. Verby is 
die tyd om net te kritiseer. Verby is 
die tyd om die kunste skouerophalend 
verby te gaan. Verby is die tyd om 
] Na volgende bladsy 


die 'soort musiek” kortweg te veroor- 
deel as onheilig en daarmee te vol- 
staan. 

Ons taak sal onder andere die vol- 
gende behels. 


MUSIEKBELANGSTELLING 

1. Die verandering van ons eie ge- 
sindheid teenoor musiek. Die swaarte- 
punt van belangstelling en inisiatief 
ten opsigte van die musiek het veral 
by die Engelssprekende deel van die 
bevolking gelê. Die Afrikaansspreken- 
de deel van die bevolking het baie ver- 
lore veld om n te haal. 

In die lig van die feit dat elke mode 
van musiek net vir 'n tydvak oorheers 
en ons van mening is dat psigedeliese 
musiek besig is om te taan, is dit nou 
'n goeie geleentheid om as Afrikaans- 
sprekendes ons deel te doen. 

In die opsig kan daar 'n groot ver- 
betering kom ten opsigte van ons be- 
langstelling, ons inisiatief en ons on- 
dersteuning. 


OPVOEDKUNDIGE TAAK 
2. Ons het ook `'n opvoedkundige 
taak. Die kerk, die onderwys en die 
ouerhuis sal hierdie opvoedkundige 
taak moet deurvoer. Vanaf die kansels 
en op vergaderings en in gesprekke 


Mnr. Gert van Tonder, `n vryskut sanger, hou sy voordrag oor 
ontleding van bestaande wanbegrippe oor popmusiek.” 


sal die kerk nie mag terugdeins om sy 
deel te doen nie. Ook die kerklied sal 
sy regte plek moet inneem. 

In die klaskamers en op die speel- 
gronde van ons skole sal die opvoe- 
dingswerk afgerond moet word. Die 
oorgrote meerderheid van die 40,000 
onderwysers in ons land staan te afsy- 
dig teenoor musiek. In die geestes- 
weerbaarheidsprogram van ons skole 
is daar weinig voorsiening gemaak vir 
emosionele en estetiese weerbaarheid. 





Dr. Anton Hartman, hoof Musiek, SAUK. een van die sprekers aan die woord 
oor “Weerbaarheid teen skadelike musiekinvloed.” 





€ 


“'n Kritiese 


Dit laat die sensitiefste area van veral 
die tiener se geesteslewe onbeskerm. 
Laat ons kinders goeie musiek hoor, 
selfs op die speelgronde. Laat ons 
kinders heerlik en hartlik sing, selfs by 
ons sportbyeenkomste — veral in Afri- 
kaans. 


OUERTAAK 


En ons ouerhuise? Van ons voorste 
en fynste mense spog daarmee dat 
hulle nie musiek verstaan nie, nie 'n 
wysie kan hou nie en nie graag na mu- 


siek luister nie. Nee, kinders moet in 
die ouerhuis van hulle prille jeug af 
omring word met musiek van goeie 
gehalte, met musiek wat verfris en op- 
beur, wat hulle verhef en hulle gees 
verfyn, wat hulle ontroer en geestelik 
en emosioneel verdiep en bevredig. 
Ons is ywerig om ons kinders te in- 
spireer tot goeie skoolprestasies en 
sportprestasies. Ons openbaar ook be- 
langstelling ten opsigte van die enkele 
musikaal begaafde kind. Daarmee vind 
ons niks fout nie. Maar musiek is nie 
net iets vir die begaafde mens nie. Mu- 
siek het alomteenwoordig geword. Ons 
het dit hartstogtelik lief. Daarsonder 
sal ons nie wil bestaan nie. Dit het be- 
trekking op almal en het betekenis vir 
almal. 


SKEPPENDE TAAK 


3. Daar rus op ons ook 'n skeppende 
taak. Skeppende werk het kommersiële 
waarde. Die produksie van opnames 
het 'n reusagtige industrie geword, ook 
in ons land. Daar is groot winste te 
maak en groot geld word aan reklame 
bestee. 

Skeppende werk bring vir die kunste- 
naar die bevrediging dat hy of sy iets 
doen vir die vermaak, ontspanning en 
afleiding van die luisteraar. Kunste- 
naars het met kundige werk en op- 
tredes, gehore aan hulle voete. 


Skeppende werk gee aan die kun- 
Stenaar die voorreg om met sy werk 
'n boodskap uit te dra. Ons sidder vir 
die boodskappe geleë in liedjies van 
psigedeliese aard. Het ons dan nie 
ook 'n boodskap om tesame met hier- 
die medium, musiek aan ons mense oor 
te dra nie? 


[7] Vervolg op bladsy 12 

TERUG 
NA 
STUDIE 


Ds. J. J. Steenkamp en eggenote het 
onlangs uit Wes-Duitsland teruggekeer 
waar hy met verdere studie besig was. 
Tans is hulle pastoriepaar van Leeu- 
doringstad waar ds. Steenkamp georden 
is. 





P. M. Smith 





Vanaf September 1971 was hy in Min- 
ster, Wes-Duitsland, waar hy sy dok- 





Ds. J. J. Steenkamp tans predikant 
van Leeudoringstad. 


torale studie voortgesit het wat hy reeds 
aan die begin van 1971 aan die UP. 
begin het. In Desember van daardie 
jaar het hy vir twee weke na Suid-Afrika 
teruggekeer om te trou met Ina Dreyer, 
oudste dogter van ds. en mev. H. M. E. 
Dreyer van Wilkoppies, Klerksdorp. 
Hulle was reeds 1 Januarie 1972 weer 
terug in Europa en die studiewerk het 
voortgegaan onder leiding van proff. 
H. H. Esser en W. Neuser. Prof. dr. 
Esser is direkteur van die seminaar vir 
gereformeerde teologie aan die teologiese 
fakulteit aldaar en prof. dr. Neuser is 
professor in die kerkgeskiedenis bekend 
vir sy studie oor die nagmaalsleer van 
Melanchton. 


Vir sy studie wat handel oor die 
ekumeniese beweging en Suid-Afrika in 
die jare 1960-1972 was dit noodsaaklik 
dat hy die argiewe van die Wêreldraad 
van Kerke sou besoek, waar hy dan ook 
die nodige materiaal verkry het. 


Prof. Esser het intussen opvolger ge- 
word van die in Suid-Afrika wel bekende 
prof. dr. Wilhelm Niesel as moderator 
van die Gereformeerde Bond in Duits- 
land asook lid van die Raad van die 
Duitse Evangeliese Kerk. In die tyd 
is ds. Steenkamp aangestel as sy weten- 
skaplike assistent aan die universiteit — 
`n pos wat hy beklee het vanaf Mei 1973 
tot hulle terugkeer in Maart hierdie jaar. 


Onder die leiding van prof. Esser het 
hy die voorreg gehad om mee te werk 
aan die Europese Calvyn-kongres wat 
later vanjaar in Amsterdam, Holland, 
gehou sal word, deurdat hy voorberei- 
dende werk gedoen het vir sy referaat 
oor die triniteitsleer by Calvyn. 


Sterkte aan hulle in die gemeentelike 
werk en aan hom met sy studie. 


oOo 


Die Blinkblaar 
Wag-'n-bietjie 


Verspreiding 
Daar is seker min in ons land “noord 
van die Hexrivierberg” wat nie hierdie 


P. M. SMITH 


bekende boom nog nie gesien het nie 
en ook gevoel het nie. Volgens 'n ver- 
spreidingskaart word hulle in die hele 
Transvaal, Vrystaat, Oos en Noordkaap- 
land, asook Suidwes-Afrika en verder 
noord aangetref. Die foto op die voor- 
blad is op die plaas Brandhoek naby 
Leeudoringstad geneem. Dit groei van 
15 tot 25 voet met `n groen blaartooisel 
in die somer en met kaal arms in die 
winter — dan boer die skape onder die 
bome om blare op te tel. 

Baie onthou die rooi bessies wat hulle 
as kinders geëet het, soms soet maar 
soms erg bitter. 

Die saad ontkiem redelik maklik en 
die bome is goed bestand teen droogte 
en TYP. 

Gebruik 

Die hout is sterk en is dikwels ge- 
bruik vir draadpale, jukke en by die 
Ossewa vir nawe en vellings — ja soms 

ook vir sweepstokke as bamboesstokke 
nie bekombaar was nie. 


Name 


Die bome dra verskillende name wat 
tipies is: 

Die genusnaam Ziziphus kom van die 
Arabiese naam ,,zizouf” wat glo die 
naam vir die lotus was. 

Die spesienaam mucronata is `n La- 
tynse woord wat ,,gepunt” beteken en 
waarskynlik na die dorings verwys. 

Die volksnaam Buffelsdoring verwys 
waarskynlik na sy gebruik om tak- 
heinings te bou om diere, onder andere 
buffels, uit die lande te hou. 

Die tiperende naam `Wag-n-bietjie 
verwys na die haakdorings wat die ver- 
bygangers dwing om te wag en ,blink- 
blaar” verwys na die blink glans van 
die blare. 

OoOo 


PSIGEDELIESE MUSIEK 

Die skeppende kunstenaar dra die 
moontlikheid om die statusfiguur van 
tienduisendes te word. Sy haarstyl 
word gedra. Haar kleredrag word na- 
gevolg. 


GAWE VAN GOD 


Nee, dis nog veel meer. Musiek is 
'n gawe van God aan ons mense. Dit 
lê in die skepping opgesluit en wag 
vir die skeppende kunstenaar om dit 
bloot te lê. 

Dit is die boodskap wat ds. J. C. de 
Lange weggedra het vanaf die Simpo- 
sium oor Musiek wat op 27 April 1974 
in die Dirk van der Hoff-saal gehou is 
en deur meer as 300 afgevaardigdes van 
gemeentes en belangstellendes byge- 
woon is. Die lesings by die geleentheid 
is gehou deur: 

1. Prof. dr. B. Kok: Rektor van die 
Universiteit van die Oranje-Vrystaat 

Titel: Die skadelike uitwerking van 
bepaalde vorme van hedendaagse ligte 
musiek. 
2. Mnr. 
Sanger 

Titel: 'n Kritiese ontleding van be- 
staande wanbegrippe oor popmusiek. 
3 Dr. Anton Hartman: Hoof: Musiek 
SAUK. 

Titel: Weerbaarheid teen skadelike 
musiek invloed. 

Hierdie lesings is volledig beskikbaar 
by die Kerkkantoor en is ruimskoots 
aangehaal in bostaande stuk. 


Gert van Tonder: Vryskut 


oOo 


2 
KRONIEK " mm aa 


KLEREDRAG BY DIÉ EREDIENS 


Het 'n mens se kleredrag enige waarde 
in of vir jou godsdiens? Die pakklere 
of hoed of rok sê tog niks van wat 
in jou hart omgaan nie en dit gaan tog 
om die hart? Dit gebeur teenswoordig 
almeer dat in die groot vakansieplekke 
die mense uitgenooi word om die ere- 
dienste so in hulle vakansieklere by te 
woon. Waarom dan in die tuisdorp `n 
pakklere aantrek om die erediens by te 
woon? Wat in die vakansie goed is, is 
seker by die huis ook goed? Hierdie 
opmerking kan met nog talle voorbeelde 
uitgebrei word. 


DR. A. J. G. DREYER 





Wat antwoord `n mens daarop en wat 
behoort ons te doen? 

Eers `n paar algemene opmerkings. 
Die vraag oor die kleredrag het by 
sommige mense ontstaan moontlik as 
`n teenreaksie teen die oordaad wat hier 
en daar wel voorgekom het. Blykbaar 
het die erediensbywoning wel by som- 
mige persone of in sommige gemeentes 
ontaard tot `n uithangery deur gemeente- 
lede wat die erediens eintlik laat ont- 
aard het tot `n soort Sondagse mode- 
parade. (Gelukkig het ek dit nog nooit 
in enige van ons gemeentes teengekom 
nie maar die opmerkings wat ek al hier- 
oor gehoor het, laat tog die indruk dat 
dit wel voorkom)! 

By hierdie soort opmerkings moet `n 
mens wel deeglik in gedagte hou dat 
smake verskil. Wat die een as uithange- 
righeid of vertoon beskou, is vir die 
volgende nog net goeie smaak. By die- 
gene wat die soort kritiek gelewer het, 
het ek die gevaar van veralgemening 
gesien. As een persoon, volgens hulle 
mening, skuldig sou wees, word gou 
gesê dat die hele gemeente of die hele 
kerk daaraan skuldig is. (So word na- 
tuurlik t.o.v. meer dinge waarop kritiek 
gelewer kan word, sommer die hele 
gemeente of kerk geblameer vir wat 
in een geisoleerde geval gebeur het). 
Ook van belang is dat diegene wat die 
gevoel of toestand van die hart beklem- 
toon en die kleredrag dus van geen 
belang vind nie, blykbaar tog die uiter- 
like self so belangrik vind dat hulle 
voor, na of tydens die erediens nog tyd 
vind om die ander se kleredrag te 
beoordeel of te veroordeel. Saam met 
die kleredrag word dan, so het ek al 


gehoor, ook sommer die mens geoordeel. 
As dit werklik om die hart gaan, wonder 
ck of `n mens dan nie bly moet wees 
dat die “swierige modepop” of die “slon- 
sige vrou” tog nog in die hart tyd en 
lus vind vir die aanbidding nie. Die 
kenner van de hart is God. Ons sal 
tog nie weet wat in `n ander se hart 
aangaan nie. Dit lyk my dat in hierdie 
opsig elkeen by homself moet bepaal, 
moet bly wees oor almal wat kom, wat 
ookal die rede vir sy koms mag wees, en 
homself toespits op die doel waarvoor 
die gemeente bymekaar is, nl. om deur 
die Woord toegerus te word vir hulle 
dienswerk, om God te loof in hulle 
lofsange, Hom te smeek om sy genade 
in die gebede en Hom te dank deur 
hulle offergawes. 

As elkeen gereeld so sinvol besig is 
in sy erediens dan sal die Woord uit- 
eindelik elkeen lei om ook in sy klere- 
drag te toon waarmee hy werklik besig 
is jn sy erediens. 

Die erediens is nie net `n byeenkoms 
van mense nie. Dit is `n byeenkoms 
in die teenwoordigheid van God. Waar 
twee of drie in sy Naam byeen is, is 
Hyself teenwoordig volgens sy belofte. 
In die erediens is God met ons besig 
€n ons met Hom. God is nie “ons ou 
maat op die straat nie.” 


In Christus het Hy wel op die straat 
gekom en op die markpleine en in die 
huise en by die tollenaars en die son- 
daars. Soos die gesangvers dit stel: 
Hy is ons vriend. Maar Hy wat bereid 
was om orals by die mens te kom SOOS 
wat hulle was, het hulle nie so gelaat 
nie. Van sondaars het Hy gelowiges 
gemaak, verloste sondaars. 


Die mense het ingesluit die Fariseërs 
wat vir die skyn lang gebede gedoen 
het om deur die mense gesien te word, 
die Fariseërs met hulle groot some in 
hulle spoggerige klere, die blinde, vod- 


derige bedelaar, `n ryk tollenaar, `n 
verloopte straatvrou, ens. 

Wie geen respek of agting vir God, 
sy Woord en sy diens gehad het nie, 
het as verloste sondaars geleer om God 
in (Christus lief te kry, Hom te dien, 
sy Woord te gehoorsaam, Hom te eer 
en respekteer en Hom te aanbid. Waar 
hulle Christus aanvanklik leer ken het 
as 'n vriend, of as vlymskerpe kritikus, 
of as `n verlosser uit 'n spesifieke nood, 
het hulle algaande steeds groter begrip 


gekry vir wat en wie Hy werklik is, 
dat hulle in Hom met God self te doen 
kry. Deur Christus het hulle God leer 
ken as die “Vader van ontferminge en 
die God van alle vertroosting.” (IT Kor. 
1:3) maar ook as die “Majesteit in die 
hoogte” (Hebr. 1:3) die “Almagtige wat 
was en wat is en wat kom! Voor wie die 
mens neerval om Hom te aanbid want 
Hy is waardig om te ontvang die heer- 
likheid en die eer en die krag, want U 
het alles geskape en deur u wil bestaan 
hulle en is hulle geskape (Open. 4:8, 
10:11, $:13, ens.) 

`n Gewone menslike koning of pre- 
sident gaan `n mens nie opsoek met jou 
visvangklere wanneer jy aan hulle eer 
gaan betuig of na hulle luister nie. 
Sal ons dit doen met die Heer van alle 
Here, die Koning van alle konings aan 
wie die heerlikheid en die eer toekom? 
Dan eer ons Hom nie maar doen Hom 
oneer aan. Die kleredrag speel dus 
wel 'n rol in die godsdiens. Wie in die 
hart God eer en Hom liefhet, wil ook 
sien dat sy eer en heerlikheid nie ge- 
skaad word nie maar dat dit selfs verder 
bekend sal word sodat ook andere Hom 
sal eer. Kan ons van andere eerbied 
verwag teenoor God as ons dit self 
nie het nie? 

Ons ou mense het die gebruik gehad 
om by die huisgodsdiens en die gebed 
`n baadjie aan te trek. Vandag lag baie 
mense daarvoor. Maar in daardie ge- 
bruik het juis die eerbetoning gelê aan 
die heilige en almagtige God. So kan 
ons in die kleredrag by kerkgang ook 
ons eerbied betoon. Daarby kan ons 
onthou dat Jesus reeds die swier en uit- 
hangerigheid afgekeur het. Dit gaan nie 
om prag en praal nie (1 Petr. 3:3). ElIk- 
een sal soos hy kan binne die gewone 
grense van sy vermoë, die eerbied van 
die hart in eenvoud en versorgdheid van 
voorkoms toon. Daarom is `n nuwe pak 
of rok vir elke week of maand nie nodig 
nie solank dit maar na die beste van 
my persoonilke vermoë toon wat ek van 
God dink. 

En die vakansieganger en die toeval- 
lige besoeker? 

Die erediens van die gelowiges staan 
oop vir alle mense ook vir ongelowiges, 
afgedwaaldes, ens. Hulle mag kom met 
of sonder ʼn pakklere, sommer so. As 
hulle bly kom en gaandeweg God weer 
of vir die eerste keer in Christus leër 

Die Wêreldbond van Bybelgenootskap- 
pe (WBG) is in 1946 in die lewe geroep 
met 17 Bybelgenootskappe as lede. Die 
oogmerk was om oorlegpleging te be- 
werkstellig en onderlinge hulp te verleen 
sodat die afsonderlike genootskappe hul- 
le take met groeiende effektiwiteit kan 
verrig. Die ledetal tel tans 45 en ver- 
teenwoordig meer as 120 lande. Die 
Bybelgenootskap van Suid-Afrika is een 
van die toonaangewende lede van die 
WBG. 





Ds. C. J. van Schalkwyk 





Met betrekking tot die werk van die 
Bybelgenootskap in Oos-Europa en die 
vraag na die beskikbaarheid van die 
Bybel aldaar, verstrek die WBG die 
volgende inligting: 

Die Bybel in Oos-Europa: 

Die Bybel is in Oos-Europa nie on- 
bekend en ook nie kragteloos nie; trou- 
ens die Bybelgenootskappe kan `n ver- 
basende uitbreiding konstateer in hulle 
werk in verband met die Bybel in die 
Oos-Europese, sosialistiese lande gedu- 
rende die afgelope ses jaar. Die vol- 
gende gegewens is gebaseer op materiaal 
wat versamel is deur die Streekkantoor 
vir Europa van die Wêreldbond van 
Bybelgenootskappe. 

In die sosialistiese land waar die By- 
belgenootskap vroeër reeds bestaan het, 
is die werk voortgesit selfs nadat kom- 
munistiese regerings daar gevestig is: 
hulle is die Duitse Demokratiese Repu- 
bliek, Pole en Joegoslawië. Die Hon- 
gaarse Bybelraad is gestig as deel van 
die Ekumeniese Raad van Kerke in 
1948; in 1973 het die Hongaarse Bybel- 
raad `n geassosieerde lid van die Wêreld- 
bond van Bybelgenootskappe geword. In 
1969 is Bybelwerk op dieselfde basis as 
in die Tsjeggiese lande georganiseer. 

In sommige lande waar daar geen 
liggame bestaan wat vertaling, produksie 
en verspreiding van die Bybel doen nie, 
werk die Wêreldbond van Bybelgenoot- 
skappe deur die Kerke. Slegs in Albanië 
bestaan daar geen basis hoegenaamd 
waarop Bybelwerk langs enige amptelike 
kanaal onderneem kan word nie. 

1. Bybelvertaling 


Teen die einde van die Tweede 
Wêreldoorlog was daar slegs 'n paar 
Bybelvertalingsprojekte aan die gang. 
Vandag is die Wêreldbond van Bybel- 
genootskappe betrokke by sewentien sul- 





ke projekte in dertien tale, wat al die 
lande in Oos-Europa verteenwoordig. In 
verskeie lande word daar meer as een 


taal gepraat. Tn die Sowjetunie van 
Rusland is daar behalwe die aantal 
bekende groter tale, meer as 100 “min- 
derheidstale”. Vertalingswerk word tans 
gedoen jn Armeens, Estnies, Letties, 
Litaus en Ukranies. By die Leningrad- 
Teologiese Akademie ondersoek `n aantal 
ortodckse teoloë taalkundige probleme 
in verband met `n basis vir die vertaling 
van die Bybel in Russies. Met die oog 
op die groot aantal groter en kleiner 
tale, is dit ten minste `n begin en daar 
word gehoop dat die getal vertalings- 
projekte sal vermeerder. 


Jn Joegoslawië word tans gewerk aan 
vertalings in Albanies, Kroaties, Mase- 
donies, Sloweens en Serbies. In Tsjeggo- 
Slowakye is reeds ver gevorder met ver- 
talings in Tsjeggies en Slowaaks. 


`n Begin is gemaak met vertalings- 
werk in die gewone omganstaal in die 
Duitse Demokratiese Republiek (DDR), 
in Pole en in Joegoslawië. 


Oor die algemeen hou Bybellesers in 
Oos-Europa meer van die tradisionele 
styl van Bybelvertaling. Op vertaling- 
seminare wat in die DDR gehou is vir 
die hele Europa, in Estland, drie maal 
in Joegoslawië, en ander plekke, is die 
beginsels van `n dinamies ekwivalent- 
vertaling ingevoer en toegepas. Die werk 
wat tans in die DDR, Pole en Joego- 
slawiëé aan die gang is, is een van die 
vrugte van hierdie benadering. 

DIE BYBEL IN OOS-EUROPA 


Dit is nie net betrokkenheid by 
Bybelvertaling wat `n belangrike rol ge- 
speel het om kontakte met Oos-Europa 
te bewerkstellig nie, maar daar is ook 
invloed uitgeoefen op die verhouding 
tussen die kerke in daardie deel van die 
wêreld. So byvoorbeeld werk die Or- 
todokse Kerk in Bulgarye saam met die 
Rooms-Katolieke en Protestante aan 'n 
nuwe Bybelvertaling. In Estland onder- 
neem die getalsterke Lutherse Kerk 
Bybelvertaling in oorleg met die ander 
Protestantse Kerke en met die Ortodokse 
Kerk. In Litaue werk die groot Rooms- 
Katolieke Kerk saam met die klein 
Protestantse Kerke aan `n nuwe ver- 
taling van die Nuwe 'Testament. In 
Tsjeggo-Slowakye neem feitlik al die 
Christelike kerke deel aan die huidige 
Bybelvertaling. Deel van die nuwe ver- 
taling word reeds in die Rooms-Kato- 
lieke liturgie gebruik. By die eerste 
vertalerseminaar wat in 1971 in Joego- 
slawië gehou is, was daar verteenwoor- 
digers van nege kerke bymekaar. 


Samewerking in Bybelvertaling strek 
selfs oor geografiese grense heen. `n 
Gesamentlike vertaling van die Ou Tes- 
tament in Duits word nou onderneem 
deur Rooms-Katolieke en Protestantse 
geleerdes van Oostenryk, die Federale 
Republiek van Duitsland (BRD), die 
DDR en Switserland. Die Nuwe Testa- 
ment (Die Gute Nachricht) is reeds in 
sowel die BRD as die DDR uitgegee. 
In die finale stadium van die nuwe 
Hongaarse Bybelvertaling het die 
Wêreldbond van Bybelgenootskappe deel 
gehad aan `n samespreking in Hongarye 
waar verteenwoordigers van Hongaars- 
sprekende kerke uit Europa, Noord- en 
Suid-Amerika en Australië saamgekom 
het. 


Toe 'n Duitse vertaling van die Jerusa- 
lem-Bybel deur die Rooms-Katolieke 
Kerk in die DDR uitgegee is, is 'n 
aantal eksemplare goedgunstiglik beskik- 
baar gestel vir versending aan verskeie 
vertalingskomitees in Oos-Europa. 


Die aantal vertalingsprojekte wat tans 
in Oos-Europa aan die gang is, is `n 
hoopvolle teken vir die toekoms van 
die kerklike lewe daar. `n Vertaling 
stel hoë eise in terme van mannekrag, 
tyd, geld en deursettingsvermoë: die om- 
vang van die huidige vertalingsprogram 
reflekteer die krag van die kerke asook 


O] Na volgende bladsy 


hul oortuiging omtrent die hoë waarde 
wat die Bybel vir hul cie lewe het. 


2. Produksie 

Die toenemende vertalingswerk bring 
vanselfsprekend `n gedurige groei in die 
produksieprogram mee. Nuwe vertalings 
van die hele Bybel, of van die Nuwe 
Testament, is nou gereed om gedruk te 
word, of is reeds in die pers, in die 
volgende tale: Armeens, Bulgaars, Kroa- 
ties, Hongaars, Masedonies, Pools, Slo- 
waaks en Serbies. Die nuwe vertaling 
van Lukas in Albanees sal binnekort in 
Joegoslawië uitgegee word. 

In die loop van die afgelope twee jaar 
is die uitgee van Bybels en Skrifdele 
in die baie tale van Joegoslawië ver- 
plaas na Joegoslawië self. Net so ook 
met Pole: die nuwe Poolse Bybelvertaling 
sal in Pole self geskied. Skrifproduksie 
het sedert 1948 gereeld voortgegaan in 
Hongarye en die gereedmaak van die 
nuwe Bybelvertaling wat geborg is deur 
die Hongaarse Bybelraad en van die 
hersiene vertaling van die Bybel deur 
die Rooms-Katolieke Kerk, het reeds 
begin. In die DDR het Bybelproduksie 
sedert 1945 ongehinderd voortgegaan om 
Skrifte te lewer. Daar word ook gevor- 
der met die baie belangrike onder- 
neming om die nuwe dinamiese vertaling 
van die Nuwe 'Testament, “Die Gute 
Nachricht” uit te gee. 50000 Eksem- 
plare het reeds verskyn. Dit is gevolglik 
korrek om te sê dat genoegsame plaas- 
like produksie nou voorsien in die 
Skrifbehoeftes van die DDR, Hongarye, 
Pole en Joegoslawië. 

Hierby moet ook nog gevoeg word 
die deurbraak in Bybelproduksie in die 
CSSR en in Roemenië. Ses jaar gelede 
is jn die CSSR feitlik niks gedoen aan 
die voorsiening van Bybels nie, maar 
sedert 1969 is 120000 eksemplare van 
die Skrif in Tsjeggies en Slowaaks uit- 
gegee. 'Tans word in Praag 30 000 ek- 
semplare van die nuwe vertaling van die 
cvangelies gedruk. Die nuwe vertaling 
van die Bybel in Slowaaks is ook nou 
persklaar. Tussen 1945 en 1967 is in 
Roemenië 70 000 Skrifdele vir die Orto- 
dokse Kerk uitgegee. Hierdie kerk het 
egter self sedertdien 250 000 eksemplare 
laat druk en tref tans reëlings om `ʼn 
verdere 100 000 Bybels uit te gee. 

Sedert 1956 is 140 000 Bybels en Nuwe 
Testamente vir die Russies Ortodokse 
Kerk en die Baptiste Unie gedruk. In 
1970 is 10000 evangelies in Armenië 
uitgegee waar eersdaags 10000 Nuwe 
Testamente ook gedruk word, so ook in 
Letland, waar 10000 Nuwe Testamente 
reeds in 1962 geproduseer is. Tn Litaue 
het die Rooms-Katolieke Kerk so pas 


die Nuwe Testament en die Psalms uit- 
gegee. Die Protestantse Kerke daar 
maak ook gebruik van hierdie uitgawes. 

Slegs in Bulgarye is daar in die na- 
oorlogse tyd niks gedoen aan Skrif- 
produksie nie. 'n Nuwe vertaling van 
die Nuwe Testament en Psalms is egter 
nou daar gereed om gedruk te word. 'n 
Oplaag van $O0000 word beoog. 

Baie van die genoemde ondernemings 
word ondersteun deur die Wêreldbond 
van Bybelgenootskappe wat in die reël 
die papier verskaf of vir die papier 
betaal indien die drukwerk plaaslik ge- 
skied. 

Daar word ook reeds Skrifdele uitge- 
voer uit Oos-Europa. Die Kuranko 
(Sierra Leone) Nuwe Testament is in 
1972 in die CSSR gedruk. In die CSSR, 
asook in Joegoslawië, word daar tans 
ook meer Bybels en Skrifdele vir Afrika 
gedruk. By verskillende geleenthede se- 
dert 1945 is Skrifdele wat in Hongarye 
gedruk is, uitgevoer na die Hongaars- 
sprekende Gereformeerde Kerk in Slo- 
wakye, terwyl Nuwe Testamente in $lo- 
waaks wat in Bratislava gedruk is, na 
Joegoslawië uitgevoer is. 

Die Wêreldbond van Bybelgenootskap- 
pe se “Continental European Production 
Fund” wat in 1968 gestig is, speel `n 
aktiewe rol in die hele program van 
Skrifproduksie in en vir Oos-Huropa. 


3. Invoer 

Na 1945 is eksemplare van die Skrif 
gereeld in Pole en Joegoslawië ingevoer 
op grond van bestaande invoer-lisensies. 
Met die oorskakeling na plaaslike pro- 
duksie in hierdie twee lande, het die 
invoer van Skrifdele in hul eie tale 
trapsgewys afgeneem, maar terselfdertyd 
het de invoer van die Skrif in ander 
tale voortgeduur. 

Vir die eerste maal sedert 1945 is 
113 500 Bybels tussen 1969 en 1971 in 
die CSSR ingevoer. Vir die Gerefor- 
meerde Kerk in Roemenië is 10000 
Bybels ingevoer en 650 gedurende 1970 
en 1971 vir die Unitariese Kerk in die 
land. 

Vakkundige uitgawes van die Bybel 
en van die Nuwe Testament is sedert 
1967 op stygende skaal ingevoer in al 
die lande van Oos-Europa, behalwe Al- 
banië. Net onlangs is weer 1100 sulke 
Bybels in Roemenië ingevoer. 

4. Bybelverspreiding 

In die DDR en in Joegoslawië is daar 
`n aantal kerklike boekdepots sowel as 
staatsboekwinkels waar Bybels en Skrif- 
dele verkoop word. Die Bybelgenoot- 
skap in Pole het 'n boekwinkel in een 
van die hoofstrate van die Warschau waar 
die Bybel en Skrifdele in meer as sestig 


tale beskikbaar is. `n Groot getal Skrif- 
dele word ook deur posbestellings ge- 
koop. Hierdie posverkope het 'n sterk 
stoot gekry as gevolg van godsdienstige 
programme in Pools wat oor Radio 
Monte Carlo uitgesaai word. In Praag 
en Budapest kan Skrifdele in boekwin- 
kels wat skakel met kerklike hoofkantore 
gekoop word. Die Wêreldbond van By- 
belgenootskappe stel hom dit ten doel 
om die Bybel in boekwinkels in elke 
land in Oos-Europa beskikbaar te stel. 
Op die oomblik word heelwat Bybel- 
verspreiding onderneem deur Christelike 
gemeentes in die betrokke lande. Die 
gevolg van dit alles is dat Bybelver- 
spreiding in Oos-Europa vandag op byna 
drie-kwartmiljoen eksemplare per jaar 
staan, dit wil sê, drie maal meer as in 
1967. 

Die Wêreldbond van Bybelgenootskap- 
pe is bewus van groot behoeftes aan 
Bybels wat nog nie gevul kan word nie, 
veral in die USSR en Bulgarye. Die 
vooruitgang wat egter reeds sover langs 
wettige weë gemaak is, is `n hoopvolle 
teken dat die kerke in al die Sosialis- 
tiese lande van Oos-Europa eersdaags in 
staat mag wees om voldoende hoeveel- 
hede Bybels en Skrifdele te bekom. 

oOo 


KLEREDRAG 
BY DIÉ 
EREDIENS 


CO] Vervolg van bladsy 13 
ken, sal mettergaan ook die kleredrag 
verander. 

En die vakansieganger wat die “kerk- 
klere” of hoed vergeet het? Ts hierdie 
“vergeet” of “nie plek nie” nie miskien 
al 'n aanduiding van `n formele soort 
geloof nie? Hierdie mense was waar- 
skynlik nie van plan om in hulle vakan- 
sie tyd en plek aan God af te staan nie. 
Wie swierigheid vermy, sal ook nie te 
min plek hê vir “kerkklere” nie omdat 
dit dan net gewoon 'n netjiese eenvoud 
is. Wie sal weet of dit 'n skuldige ge- 
wete is of iets anders wat hulle dan 
tog laat opstaan om die kerkdiens by 
te woon. Dit gaan die ander mense in 
elk geval nie aan nie. As hy wil kom, 
is dit belangriker om wel te kom sonder 
“kerkklere” as om t.w.v. “kerkklere” 
weg te bly. Wie sommer-so kom, sal 
hopelik met die volgende vakansie sorg 
dat hy/sy wel gereed is om God die 
nodige eer te betoon in die erediens. 
Ons mag hulle nie wegkeer of ontuis 
laat voel nie! Ons moet ook nie by 
hulle aansteek nie! 

oOo 

(27) AS TOERIS DEUR ISRAEL, 
LAND VAN DIÉ BYBEL 


,Die heid'-ne het gekom, 'n woeste 
hoop 

U erfdeel, Heer, geweldig neerge- 
loop, 

U heiligdom se heiligheid geskend, 
Jerusalem tot puinhoop omgewend. 
Die lyke van u knegte lê verstrooi, 
hul vlees aan al wat skeur en aas 
ten prooi, 

Daar's bloed soos water om die stad 
gestort; 

en niemand wat daar meer begrawe 
word. 

Laat ons, laat hul wat ons so swaar 
laat boet, 

aanskou die wraak oor die vergote 
bloed. 

Laat die gesug van wie in bande is, 
tog voor U kom uit hul gevangenis. 
Dan sal u volk, u eie kudde weer, 
wat U wou lei en deur u straf re- 
geer — 

dan sal ons sing tot in die nageslag 
van u vermoë en onverwinbre krag”. 


(Beryming Psalm 79:1, 2, 7 en 9). 


Die besoeker aan Jerusalem stap op 
bloeddeurweekte grond! Deur die 
eeue heen, tot die sogenaamde Ses- 
daagse oorlog in 1967, het oorlogs- 
wolke telkens saamgepak, en uitge- 
loop op menseslagting . . . vir 8000 
jaar! 


Die stad wat veral deur Salomo 
tot groot welvaart en rykdom gebring 
is, het na sy dood, ongeveer 943 jaar 
voor Christus, `n begeerlike prooi ge- 
word vir alle moontlike valkoë. Ons 
dink hier aan wat gebeur het in die 
begin van die sesde eeu voor Christus. 
Nebukadnesar, die koning van Babel, 
het die stad in die jaar 597 voor 
Christus ingeneem, die voorwerpe in 
die huis van God, die tempelskat, 
buitgemaak om dit te gaan plaas on- 
der andere in die huis van sy god. 
Hy voer ook nagenoeg 8000 Israeliete 
as ballinge weg na Babilonië. Ons dink 
hier aan die bekende geskiedenis van 
Daniël en sy drie vriende, Hananje, 
Misael en Asarje, aan die beeld wat 
koning Nebukadnesar opgerig het wat 
deur almal aanbid moes word, die 
brandende vuuroond, ens. Toe die Jo- 
de in 587 voor Christus weer in op- 
stand kom, kom hy terug, beleër Je- 
rusalem vir ander half jaar en ver- 
woes die stad in 586 voor Christus 
geheel en al. Ook die tempel is ver- 
woes! Daarna weet ons dat die stad 
'n kwynende bestaan gevoer het on- 
der verskillende heersers: Babiloniërs, 
Perse, Grieke en Egiptenare. Her- 
haaldelik is dit ingeval deur Siriërs, 
Makkabeërs en later die Romeine. 


Maar lank voor Nebukadnesar het 
koning Rehabeam, seun en opvolger 


JERUSALEM (vervolg) 


STAD VAN OORLOE EN BLOEDVERGIETING 





Die Israeli-weermag is slaggereed. Dames sal agter die linies help om die fort te hou. 


van Salomo, moes aanskou hoe Farao 
Sisak van Egipte die volk oorrompel 
en die tempelskat buit. Pateties klink 
dit wanneer ons lees dat die verslae 
en oorrompelde koning Rehabeam, 
nadat die goue skilde ook in die slag 
gebly het, in die plek daarvan koper- 
skilde gaan maak het. (I Konings 11 
en 14:25-28). Dit was ongeveer die 
jaar 938 voor Christus. 

Verder weet ons uit II Kronieke 
91:16, 17, dat Filistyne en Arabiere 
die koninklike paleis van koning Jo- 
ram, wat regeer het vanaf 857 tot 
849 voor Christus, geplunder het. On- 
der koning Amasia, 801-7738 voor Chris- 
tus, neem koning Joas, koning van 
Israel, Jerusalem (hoofstad van die 
ryk van Juda) in en 1ê ook hy be- 

C] Na volgende bladsy 


slag op die tempelskat. Wat `n broe- 
dermoord! 

In die dae van Romeinse oorheer- 
sing het die soldateskoene van Pom- 
peius die strate van Jerusalem binne 
marsjeer en die stad verwoes. Onder 
Herodes die Grote, so bekend uit die 
geboortegeskiedenis van Christus, het 
die stad weer gebloei en het Herodes 
baie gedoen vir die weeropbou van 
Jerusalem. Pragtige geboue, maar bo- 
we-al die tempel is weer herstel, op- 
gebou. Die ou tempel is vervang deur 
die nuwe. Die stad het uitgebrei en 
mure met 74 uitkyktorings is op die 
mure aangebring. Die bekende Joodse 
geskiedskrywer, Flavius Josephus, 
praat van honderdduisend pilgrims 
wat jaarliks die stad kom besoek 
het. So was Jerusalem in die dae van 
Jesus. Hierdie bloeitydperk was egter 
van korte duur. Die opstandige Jode 
(hoeveel het nie gehoop dat Jesus 
Christus die ,,koninkryk van Israel” 
kom opgerig het nie) het die fout 
gemaak om teen die magtige Romein- 
se leërs in opstand te kom. Vespasia- 
nus kom met 60,000 man en verower 
in 67 na Christus eers Galilea om dan 
teen Jerusalem op te ruk. Straks sal 
die woord van Christus in vervulling 
gaan oor die Jerusalem waaroor Hy 





JERUSALEM — Die Yad Washem-monument om martelare en helde van die volk 
Israel wat hulle lewens op die volksaltaar geplaas het nie te vergeet nie. Die gebou 
is in 1957 voltooi. Soldate is op pad om die besienswaardighede te gaan besigtig. 





JERUSALEM — Na die sg. ,Sesdaagse Oorlog”, $ tot 10 Junie 1967, vier die Jode 

weer hulle Sabbat elke Vrydagaand na 6 nm. o.a. by die heiligdom van die eeue, 

die sg. ,Klaagmuur” wat nou meer 'n Dankmuur geword het, omdat ook hierdie 
heiligdom van Israel nou weer in Joodse hande is. 


geween het, omdat Hy menigkeer die 
inwoners wou bymekaar maak Soos 
'n hen haar kuikens, maar hulle wou 
nie. Dan moet sy woord in vervulling 
gaan: ,Kyk, jou huis word vir jou woes 
gelaat.” Vespasianus word tot keiser 
benoem. keer terug na Rome en stuur 
Sy seun, generaal Titus, om in April 
70 na Christus, met `n oormag van 
30,000 man na die deur innerlike twis- 
te verswakte Jerusalem. Jerusalem 
word uitgehonger! Tree vir tree word 


die stad verower. Alles, ja ook die 
tempel word tot as verbrand. Op 7 
September 70 na Christus, is Titus se 
werk voltooi. 'Triomferend keer hy 
terug na Rome waar `n triomfboog op 
hom wag, `n oorblyfsel tot vandag. Vir 
byna `n half eeu is Jerusalem voOOoTr- 
werp van smaad, waar die uile gesing 
het in die nag. Toe kom keiser Ha- 
drianus (117-1388 na Christus) om Je- 
rusalem gelyk te maak en op die 
ruines `n nuwe stad te begin, `n stad 


met 'n nuwe naam: Aelia Capitolina. 
Waar kom hierdie naam vandaan? Sy 
eie naam was Aelius Hadrianus en 
die Romeinse god Jupiter, Capitolinus, 
was by hom hoog ge-eer. Presies waar 
die tempel van die Here God gestaan 
het, word nou `n tempel ter ere van 
Jupiter gebou! ,,Jerusalem, Jerusalem, 
jy wat die profete doodgemaak het 
en gestenig het die wat na jou ge- 
stuur is . . .” Geen Jood word in Je- 
rusalem toegelaat nie en dis of die 
geskiedenis vir `n lang tyd `n digte 
gordyn trek oor die arme Jerusa- 
lem . . . totdat die Christen keiser 
Konstantyn as'tware die nag in dae- 
raad keer, 325 na Christus! 


Onder Konstantyn kry die Christen- 
dom nie alleen erkenning nie maar 
word tot staatsgodsdiens verhef. Vir 
Jerusalem begin `n nuwe geskiedenis. 
Eers word dit die setel van `n biskop 
en later die van `n patriarg. Ons 
weet dat Konstantyn ondersoek laat 
instel het waar die heilige plekke, 
soos die geboortestad, Golgotha en 
die graf van Jesus was. (Die vraag of 
hy dit gevind het, bring ons nie hier 
ter sprake nie). Onder keiser Justi- 
nianus se regering is Christelike ker- 
ke opgerig en kloosters en hospitale 
met 3000 beddens. 


En nog is dit ,,het einde niet”. Nee, 
in 614 na Christus word Jerusalem 
deur die Perse verower en selfs die 
kerke is verwoes. Kort daarna, 625 
na Christus, kom dit weer onder die 
Christenkeiser van Byzantium. Nie 
vir lank duur die vrede nie. Enkele 
jare later (637 na Christus) neem 
die Mohammedane onder Omar Jeru- 
salem oor! Die geskiedenis verhaal 
dat die 50,000 Christene aanvanklik 


[] Blaai om 

JERUSALEM STAD VAN OORLOË EN BLOEDVERGIETING  vervoig van vore bladsy 





JERUSALEM — Israel se parlementsgebou, genoem die KNESSET. Hier word dus 

die toekoms van Israel, ja ook vrede of oorlog bepaal. Die parlement bestaan uit 

120 lede wat deur die volk gekies word op demokratiese wyse. Die gebou is opgerig 

nadat James Rothschild in 1957 `n groot bedrag geld vir dié doel geskenk het. 
In 1966 is die gebou in gebruik geneem. 


goed behandel is maar daarna het 
die onheil opnuut losgebirs. Die so- 
genaamde Kruistogte, wat op die wê- 
reldgeskiedenis groot invloed gehad 
het, ontstaan. Op 15 Julie 1099 na 
Christus, verower Gottfried van Bouil- 
lon die stad en word baie bloed ver- 
giet met die inname. Mohammedaan- 
se moskees word in Christelike kerke 
verander! Maar . . . dan kom Chris- 
tene en Mohammedane om as'tware 
om die beurt die heilige stad met 
bloedvergieting te ontheilig. In 1187 
na Christus word dit Mohammedaanse 
besitting, in 1243 na Christus, weer 
stad van die Christene, maar hier- 
die keer deur `n verdrag te sluit! 
In 1244 word die stad vir baie eeue 
deur aanhangers van die Islamgeloof 
(Mohammedane) verower en bly dit 
in hulle besit tot 1917. Ongelooflik! 
Die magtige Brittanje brei sy ,,em- 
pire” uit tot selfs oor Palestina,1917. 
Op 14 Maart 1948 eindig die Britse 
mandaad. Met die ,,Oorlog van Onaf- 
hanklikheid”, 1948-1949, val die ou 
stadsdeel van Jerusalem in die hande 
van die Jordaniërs en word Jerusalem 
verdeel soos Berlyn! Jerusalem is 'n 
verskeurde stad waarvan slegs die wes- 
telike deel in Israel se hande is. 
Selfs `n heiligdom soos die Klaag- 
muur val onder die Arabiere! 


Die datum 5 tot 10 Junie 1967 is 
vars in ons geheue. Tsrael verower 
die helc Jerusalem, onderwerp die 
Arabierc ep jaag die Egiptenare dat 
jy net skoene in die woestyn sien lê. 
En nou sê die hele volk Israel dat 
almal sal sterf, maar Jerusalem sal 
nooit weer verdeel word nie. Aan die 


anderkant sweer Egiptenare en Ara- 
biese state om weldra weer die hei- 
lige stad in `n bloedbad te omskep, 
hierdie keer groter as ooit tevore. 
Jaag Israel in die see! 


Sal 3000 jaar se bloedvergieting 
hier eindig? Ons glo nie. Het die pro- 
fetiese woord nie hieroor iets te sê 
nie? Lê Armageddon (Openbaringe 16 
vers 16) (Megiddo) nie in Israel nie? 
Moet daar nie in elk geval nog êrens 
`n laaste slag gelewer word voordat 
die wederkoms van onse Here Jesus 
Christus sal plaasvind nie? Sal dit 
hier wees? 


Joël praat in sy profetiese woord 
van wat gaan gebeur in die dal van 
Josafat. die dal wat teenaan Jerusalem 
geleë is: 

,Die nasies moet hulle klaarmaak 
en optrek na die dal van J6safat; 
want daar sal Ek sit om gerig te hou 
oor die nasies rondom. Steek die 
sekel in want die oes is ryp! Kom 
trap, want die parskuip is vol, die 
kuipe loop oor. Want hulle boosheid 
is groot. Menigtes, menigtes in die 
dal van beslissing, want naby is die 
dag van die Here in die dal van be- 
slissing. Die son en die maan word 
duister en die sterre trek hulle glans 
in. En die Here brul uit Sion, en 
uit Jerusalem verhef Hy sy stem, 
sodat hemel en aarde bewe. Maar die 
Here sal 'n toevlug wees vir sy volk 
en 'n skuilplek vir die kinders van 
Israel. Dan sal julle weet dat ek 
die Here julle God is, wat woon op 
Sion, my heilige berg; dan sal Jeru- 
salem 'n heiligdom wees waar geen 
vreemdeling meer deur sal trek nie. 

En op die dag sal die berge drup 
van mos en die heuwels vloei van 
melk en al die spruitjies van Juda 
stroom van water en uit die huis van 
die Here sal daar `n fontein uitkom 
om die dal Sittim te besproei. Egipte 
sal `n woesteny word, en Edom 'n 
woeste wildernis wees, weens die ge- 
weld wat hulle die kinders van Juda 
aangedoen het, dat hulle onskuldige 
bloed in hulle land vergiet het. Maar 
Juda sal vir ewig bly en Jerusalem 
van geslag tot geslag. En ek sal hulle 
bloed onskuldig verklaar, wat Ek te- 
vore nie onskuldig verklaar het nie; 
en die Here sal op Sion woon.” (Joël 
8:12-21). 


,Gebroke hart en gans verslae gees- 


dit is u offers, Heer. Geen altaar- 
diere, 


geen bloed of vet van kleinvee of van 
stiere, 


kan voor u oog die ware offers 
wees — 


Doen goed aan Sion, wees dit welge- 
sind, 


en bou weer op Jerusalem se mure; 
dan sal ons hand die regte offers 
vind, 


brandoffers opgeur uit die altaar- 
vure.” 


(Beryming Psalm 51:8). 


OOOo 

BEJAARDESORG 
NH.S.V. 


(vervolg van vorige maand) 








DIE AANDEEL VAN DIE MAAT- 
SKAPLIKE WERKSTER, WERK- 
SAAM IN DIÉ TEHUISE TE PRETO- 
RIA. 





Staatsubsidie ten opsigte van boge- 
melde noodsaaklike vakkundige hulp 
word nog nie ontvang nie, dog die 
uiterse behoefte daaraan, noop tans 
die N.H.S.V. om dié personeelpos te 
finansier ten einde die behoefte op 
voorgeskrewe wyse aan staatsowerhe- 
de uit te stippel en die voordeel 
daarvan aan die inwoners van ons 
tehuise te besorg. Met oortuiging word 
gekonstateer dat die aandag en steun- 
géwing van `n bekwame toegewyde 
maatskaplike werker noodsaaklik is 
om bejaardes in staat te stel om hulle 
aansesprokenheid positief te laat be- 
antwoord, stelling teen gestremdheid 
in hul persoonlike lewe te laat in- 
neem en om voorkomende diens te 
lewer. 





DINA M. SMIT 


Besoeke aan bejaardes véér opname 
is nodig om die bejaardes in eie om- 
gewing en milieu te leer ken en reeds 
daar te begin met `n vertrouensver- 
houding. Omdat daar nie in die aan- 
vraag om opname voorsien kan word 
nie, bestaan lang waglyste. Besoeke 
tuis stel die werkster in staat om met 
raad en beplanning hulp te verleen 
indien die aansoeker nie dadelik opge- 
neem kan word nie. 

Gelukkige aanpassing in die tehuise 
is afhanklik van die verstandige keuse 
met betrekking tot die tehuis, sowel 
as die kamermaat. Wanaanpassing 
word verminder deur kennis van die 
eie leefwêreld van die individu. 

Normale bejaardes doen gewoonlik 
self aansoek om opname, of dra volle 
kennis daarvan, dog aansoeke vir op- 
name van fisies en/of geestelik-ver- 
swaktes word dikwels sonder hulle 
medewete en/of toestemming gedoen. 
Opname beteken — in sulke gevalle te 
meer — skok en uiterste verwarring, 
terwyl `n vooraf-besoek aan die bejaar- 
de die nodige oriëntering en motive- 
ring kan besorg. Etlike besoeke is 
Soms nodig om wanverhoudinge tus- 
sen bejaarde ouers en familiebetrek- 
kinge tot harmonie te omskep. 





Vergeelde bladmusiek word nuut .. . Deur herhaaldelike gedagteprikkeling is skyn- 

baar verlore motoriese vaardigheid wakker gemaak en hier bespeel mej. Ella Ennis 

— nê jare van passiwiteit — geliefkoosde passasies onder aanmoediging van 
mev. C. E. Roos, die maatskaplike werker van die Monumenttehuise 


'n Bepaalde keuringsprosedure word 
deur die owerheid vereis. Die maat- 
skaplike werker se insae vergemaklik 
tot 'n groot mate die keuring en 
plasing van die aansoekers, deur die 
keurinsskomitees van die tehuisbe- 
sture. 


Bejaardes in die tehuise sowel as 
in die gemeenskap ondervind 'n ver- 
skeidenheid probleme wat hulle strem 
op die weg na selfverwesenliking, by- 
voorbeeld gedragsafwykings, eensaam- 
heid. 'n gevoel van nutteloosheid, ver- 
werping, terugtrekking en ontoerei- 
kende kommunikasie. Sommige bejaar- 
des kan bejaardheidsaftakeling nie 
aanvaar en verwerk nie, word onge- 
lukkig, wanaangepas, sonder toekoms- 
gerigtheid, onverskillig en verval soms 
in ongeloof wat 'n vreesbevange ver- 
wildering veroorsaak. 


In hierdie toestande het die toege- 
wyde sorg van die huidige maatskap- 
like werker, mev. C. E. Roos (ge- 
meente Pretoria-Noord), verligting ge- 
bring deur middel van individuele 
behandelingsmetodes, sowel as deur 
middel van benadering in groeps- 
verband. Ander lede van die perso- 


neel word ingelig, daar word gebruik 
gemaak van ondersteuning, van pre- 
dikante, spraakterapeute, fisioterapeu- 
te, psigiaters en familie, sodat `n ven- 
nootskap tot die heil van die bejaarde 
verstewig word. Volgehoue aandag 
aan die seniele bejaarde wat dikwels 
as ontdaan van alle geestesvermoë 
afgeskryf word, het verstommende re- 
sultate van positiewe reaksie getoon. 
Deur liefdevolle geduld, aanhoudende 
kontak is geheueprikkeling vanuit die 
verlede tot die hede bewerkstellig 
en `n sinvoller belewenis van die 
laaste lewensmaande moontlik gemaak. 
Dit is `n toekomsideaal dat dié maat- 
skaplike sorg mettertyd uitgebrei sal 
word om ook Piet Potgieter Monu- 
menttehuis in te sluit, al word daar 
slegs eers met groepwerk begin — 
groepwerk wat in vele gevalle groter 
lewensbetekenis aan die enkeling kan 
bied. Skeppende aktiwiteite gee 'n 
nuwe begrip van eie-waarde te midde 
van verminderde liggaamskrag, en dis 
wonderlik om die saamspanpoging van 
twee gedeeltelik-verlamdes te sien wat 
uiteindelik 'n volmaakte handvaardig- 
heidsproduk tot gevolg het. 


] Blaai om 

BEJAARDESORG 
VAN DIE 
NH.S.V. 


[] Vervolg van vorige bladsy 


Groepsgesprekke, siim-lees, uitstap- 
pies, biblioteek gebruik, spele enso- 
voort word méér as slegs vryetyds- 


Mev. Rina van Wyk, 'n inwoner besig 
met haar dienstaak — die biblioteek. 
Vir alombekende Tannie Opperman, 
word nuwe wêrelde ge-open deur elke 
boeke-vriend. 


benutting wanneer dit konstruktief be- 
plan en aangewend word. `n Onlangse 
uitstalling van handwerk en `n kinder/ 
ouer-funksie was `n pragtige spieël 
waarin die resultaat van toegwyde 
vakkundige sorg weerspieël is deur 
die saamhorisheidsgevoel en — in 
menige gevalle — nuutontluikte har- 
monie tussen ouers en kinders, wat 
in die geborgenheid van versorgende 
personeel se dieper begrip, kon ont- 
kiem om die laaste treë van brose 
bejaardes, met `n lied in die hart te 
laat geskied. 








,Daar gaan uit vergange se dae .. .." 
Dié tema van die ouer/kinderdag het dié uitstalling meegebring: 
'n velds—toltjie wat interssante staaltjies sou kon vertel, en voorbeelde van 
die houtlees wat gebruik word by vervaardiging van velskoene. 


DIE GEMEENSKAPSHOU- 
DING TEENOOR BEJAARDHEID. 


Die tehuise van die N.H.S.V. be- 
stee veel aan tyd en fondse, ten einde 
gemeenskapsoriëntering ten opsigte 
van bejaardheid positief te bevorder. 


In die tehuise te Pretoria vind ge- 
ordende in-diens-opleiding van die 
verpleeghulp plaas, volgens voorskrif 
van die Departement van Gesondheid. 
Daarby word die personeel betrek in 
opvoedkundige gesprekke ten opsigte 
van die psigiese eienskappe en ver- 
sorging var bejaardes, want sinvolle 
versorging is afhanklik van die bydrae 
van personeel in alle afdelings te we- 
te was-, stryk-, verstel-personeel, voed- 
sel versorgers, administratiewe perso- 
nee! en opgeleide verpleespersoneel 
sowel as `n groot aantal dames wat 
verpleeghulp lewer. 


Die N.H.S.V. kan ook `n bydrae 
lewer in die tot-stand-koming en ver- 
loop van die personeelkursus wat 
tans deur die Gevorderde 'Tegniese 
Kollege van die Witwatersrand deur 
middel van korrespondensie aangebied 
word, in `n poging om tehuisperso- 
neel op te lei in die verskeidenheid 
bedrewenhede wat deur bejaardesorg 
vereis word. Sonder toegewyde en 
bekwame personeel, kan inrigting- 
sorg nie moontlik wees nie. 

Met betrekking tot studente wat in 
een of ander opsig in hul professie met 
bejaardesorg gemoeid sal wees, dien 
die Monumenttehuise as waarneming- 
vlak en tot `n mate ook as praktyk- 
terrein, onder verantwoordelike toe- 
sig en professionele kontrole, sonder 
skending van die beskikkingsreg of 

selfrespek van ons inwonende bejaar- 
des en personeel. 


Gedurende 1973 was dit byvoorbeeld 
ons voorreg om vir eenmalige besoeke 
en lesings, 6f vir gereelde weeklikse 
besoek aan inwoners (onder super- 
visie van lektore en maatskaplike wer- 
ker van ons tehuise) te ontvang: 


12 groepe 4e jaar mediese studente 
2 groepe opgeleide verpleegsters van 
die Departement van Gesondheid. 
Geneeshere wat in Volksgesondheid 
Spesialiseer 


3e jaar — BA. Verpleging-studente 
onder supervisie van prof. Searle 

le jaar — Maatskaplikewerkstudente 
Universiteit van Pretoria — binne- 
muurs 

le jaar — Maatskaplikewerkstudente 
Universiteit van Pretoria — buite- 
muurs 


le, 2e en 3e jaar Maatskaplikewerk- 
studente van die Potchefstroomse Uni- 
versiteit. 


Ons neem graag deel aan die uitge- 
breide vennootskap van individue en 
professies in dié bevoorregte barm- 
hartisheidsdiens en bring dankbare 
hulde aan elke persoon wat op be- 
stuursvlak, as personeellid of ander- 
sinds, meehelp om die voorgenoemde 
praktykopleiding moontlik te maak 
naas die veeleisende dag-en-nag ver- 
sorging. 

Etlike N.H.S.V.-takke het reeds be- 
soeke aan die Monumenttehuise afge- 
lê en kon daardeur die aard van dié 
inrietingsorg beter begryp. Dit sal vir 
die tehuisbesture `n genoeë wees om 


[] Na volgende bladsy 


op hierdie wyse met meér gemeentes 
kennis te maak, want is dit dan nie die 
welwillende skenkings, meelêwende 
gesindheid en gebede van ons ganse 
kerk waarmee hierdie diens moontlik 
gemaak word nie? 


TEN SLOTTE: OM OUD TE WORD... 


Die voorafgaande gedagtes het ge- 
wentel om die bejaarde as spil. Die 
gemeenskap se houding teenoor ver- 
oudering, speel ook 'n belangrike rol 
met betrekking tot die houding van 
die enkeling ten opsigte van sy of 
haar persoonlike verouderingsproses. 
Daar is so 'n wêreld van verskil tussen 
diegene wat die ,,sierlike kroon” van 
grysheid te midde van tanende krag, 
met grasie dra, en diegene wie se 
hoopverwagting verkwyn het in ,moei- 
te en verdriet.” Dog, dit is onteen- 
seglik nodig om die gemeenskap op 
te voed tot die besef dat ouderdom 
'n natuurlike verskynsel is, en in 
sigself nie juis `n probleem nie, dog 
wel probleme skep eie aan die be- 
sondere leeftyd. 

Opsommend kan die volgende in 
gedagte gehou word: 

a. Ouderdom is nie sonder meer `n 
verlenging van die volwasse leeftyd 
— met ander woorde 'n ,.volwasse 
mens in ouderdom” nie, maar `n be- 
grip van 'n menslike wese met 'n eie 
karakterstruktuur. 

b. Ouderdom is universeel — alle 
bevolkingsgroepe in alle wêrelddele 
word oud. 

c. Om oud te word, is `n normale 
lewensfase. Wanneer ons praat van 'n 
persoon wat opgroei, doen ons dit met 
bewondering selfs. Praat ons egter 
van iemand wat ,,begin oud word” 
word dit normaalweg met `n spranm- 
kie van subtiele vrees gedoen. Laas- 
genoemde spruit begryplikerwys voort 
uit 'n prentjie van ouderdom wat 
fisiese ongesteldheid, seniliteit, onbe- 
ME heid asook onversorgdheid in- 

OU. 

d. Elke persoon verouder liggamlik 
en geestelik volgens eie, en nie vol- 
gens 'n eenvormige vaste patroon nie. 

e. Die dood behoort aanvaar te 
word as voleinding van `n Godgegewe 
kringloop, net so normaal as geboorte. 
Derhalwe moet die gemeenskap van 
jongsaf opgevoed word om te weet dat 
elke lewensfase op eie wyse dien en 
invoeg in die groot skeppingspatroon 
van God. 

f. Wetenskaplike tegnieke kan ge- 
bruik word om sekere siektetoestande 
wat as onlosmaaklik aan ouderdom 
verbonde is in die jeug te begin voor- 
kom. 

g. Ouer persone verteenwoordig in- 
der-waarheid DRIE geslagte, want 
veertig jaar word saam gekategori- 
seer as OUDERDOM byvoorbeeld van 
60 jaar-100. Individuele verskille moet 
egter in alle behandelingsmetodes in 
ag geneem word en geen waterdigte 


etiket- afbakening van bepaalde eien- 
skappe is moontlik sonder nadeel aan 
die bejaarde nie. 


h. Bejaarde persone besit wél nog 
die vermoë om nuwe kennis en vaar- 
dighede hul eie te maak, alhoewel die 
onderrigmetodes natuurlik sal verskil. 


i. Alle veranderinge wek vrees by 
die bejaardes, hetsy dit persone, be- 
huising, kleding, omgewing, taal ens. 
is. Dit bring onsekerheid en die ge- 
voel van bedreiging mee. 


j. Die selfbeskikkingsreg van die 
bejaarde moet steeds ge-eerbiedig 
word, want hul wil graag die gevoel 
dat hul nog self kan besluit, lewend 
hou ter wille van innerlike tevre- 
denheid. 


k. Bejaardes word té dikwels be- 
skou as ontdaan van alle bevoegdhe- 
de. Fisiese verswakking en beperkinge 
impliseer geensins totale onmag wat 
die verstandelike betref nie. En hoe 
meer die versorgers van bejaardes in 
ag neem dat die normale sosiale ver- 
bmtenisse met bejaardes, al is hul 
ook bedlêend, behou en verfris be- 
hoort te word, hoe minder sal be- 
jaardes tot bang, eensame, agterdog- 
tige wesens verval, wat suf en ter- 
neergedruk hunker na die dae wat 
verby is, die dae toe hul nog self 
kon beslis. 


Die voorafgaande bring mee dat die 
bejaarde bepaalde behoeftes het; Tib- 
biths som dit as volg op:- 


Die behoeftes om: 
`n nuttige maatskaplike diens te lewer; 
as deel van die gemeenskap beskou 
te word; 
hierdie verlenging van vrye tyd op 
bevredigende wyse te bestee; 
normale geselskap te geniet; 
as `n individu erken te word; 
selfuiting te mag ondervind en pres- 
tasie te kan smaak; 
gesondheidsbeskerming en versor- 
ging te geniet; 
verstandelike stimulasies te onder- 
vind; 
geestelik beveilig te voel. 
Ons sluit af met die gedagtes van 
`n skrywer wat kortliks vir ons dié 
boodskap inhou: 


Dit lê in die wese van alle lewen- 
de dinge om te stuwe tot ryper vorm, 
en die drang van die brose bloeisel 
is om te groei tot die rypheid van die 
vrug. En sal die bloeisel dan sy eie 
doel vrees, of sal die vrug dan ver- 
lang om weer bloeisel te wees, waar 
dit onvolmaak en onvolgroeid was? 


Die bejaarde wat sinvol ,,oud” of 
,Broter” geword het, sal weet dat 
daar nie slegs die skoonheid van die 
bloeisel is nie, maar ook die skoon- 
heid van die blom, die volgroeide 
vrug en uiteindelik die skoonheid van 
die saad wat val om nuwe lewe te 
laat gedy. 


Vir die bejaarde wat in die her- 
innering, die skoonste gawe van die 
ouderdom, sy oes kan vergaar en 
dit met voldaanheid sien — die skat 
van goue graan wat die voleinding van 
die trotse halms is — vir hulle is die 
ouderdom die afronding van die mooi 
lewenssiklus waarin jeug maar 'n ska- 
kel is tussen saad en die oes, en het 
die korrel graan eers dan die diens- 
werk voltooi, wanneer die goue stop- 
pels op die land bly staan om die 
volgende oes as stukrag te dien ... 


Met beskeidenheid dank die N.H.S.V. 
almal wat hulp betoon ten opsigte 
van die versorging van bejaardes en 
dit moontlik maak dat dié diens- 
werk, in biddende opsien voortgang 
mag hê! 

OOo 





Dr. J. A. S. Oberholster 

VROUERUBRIEK..... 


Hervormde Predikantsvroue in Suid-Afrika vanaf 1652 


24. MARIA ELISABETH ADLEDA, EG- 
GENOTE VAN DS. PETRUS VAN DER 
SPUY. 


Maria Elisabeth Adleda, wat in 1748 
in Kaapstad gebore is, was 'n dogter 
van Carl Maximilian Adleda en Maria 
Scheepers, van Amsterdam. Die vader 
was afkomstig van Frankfurt a/d Main, 
waar hy op 5 September 1706 as die 
seun van 'n kleremaker gebore is. Hy 
het op 32-jarige ouderdom na die Kaap 
verhuis en totdat hy in 1766 Onder- 
koopman in diens van die V.O.L.C. ge- 
word het, het hy verskillende ampte 
beklee. Sy huwelik met Maria Schee- 
pers het op 7 November 1745 plaasge- 
vind en uit dié egverbintenis is drie 
kinders gebore. Die oudste kind, wat 
op 11 Junie 1747 gedoop is, was Eyda 
Margaretha. Sy is later met Johannes 
Marthinus Horak getroud. Die tweede 
kind was Maria Elisabeth, wat op 21 
Julie 1748 gedoop is, gevolg deur 
Johan Willem Hendrik, gedoop op 7 
Junie 1750. 


H. M. REX 


'n Interessante verhaal word vertel 
in verband met die doop van Maria 
Elisabeth Adleda (soms ook Atleda ge- 
skrywe) op 21 Julie 1748 te Kaapstad. 
Sy is gedoop deur ds. Petrus van der 
Spuy, wat in Augustus 1746 in Kaap- 
stad aangekom het na sy volbragte 
teologiese studie in Nederland en in 
daardie jaar die opvolger van ds. Fran- 
cois le Sueur in die moederstad ge- 
word het. Ds. Van der Spuy was 25 
jaar oud toe hy vir Maria Elisabeth ,die 
dogter van die destydse hoof van die 
,Gouvernements Slaven Loge en Hout- 
magazijnen'” gedoop het. Dit word ver- 
tel dat die predikant nê die doopsbe- 
diening op 'n skertsende wyse aan die 
ouers van die dopeling gesê het dat 
hulle vir Maria Elisabeth vir hom as 
vrou moet grootmaak. Ds. Van der 
Spuy het nie in die huwelik getree nie 
en eers vyf en dertig jaar na sy skert- 
sende opmerking na 'n doopplegtig- 
heid, het hy vir die eerste keer op 60- 
jarige leeftyd in die huwelik getree met 
dieselfde Maria Elisabeth Adleda! Toe 
Maria op 19 Januarie 1783 met ds. 
Van der Spuy in die huwelik getree 
het, het haar vader nog gelewe en voor 
sy afsterwe op 14 Februarie 1788 het 
hy nog die geboorte van drie klein- 
kinders uit dié huwelik belewe. 


Die huwelik was gelukkig en waar 
ds. Van der Spuy vanaf 1753 tot 1781 
baie leed tydens sy bediening van die 





Ds. P. v.d. Spuy die eerste gebore Suid-Afrikaner wat predikant geword het. 


Drakensteinse gemeente ervaar het, 
was sy gelukkige, tien jaar-lange hu- 
welik met Maria Elisabeth Adleda vir 
hom in baie opsigte 'n lig op sy le- 
wensaand. 

Toe ds. Van der Spuy in Januarie 
1783 vir die eerste keer in die huwelik 
getree het, was hy nie meer predikant 

JEUGRUBRIEK — Kerklike Begrippe 





SEKS en SELFBE- 
HEERSING 


Julle onthou seker ons is besig met 
die begrip: Goeie werke. Ons probeer 
ook om so'n paar sake aan te sny wat 
op die weg van ons jongmense lê om 


DS. P. A. GEYSER. 


uit dankbaarheid ook te doen. Die Tien 
Gebooie bly natuurlik die riglyn by uit- 
nemendheid. Daarin vind ons alles wat 


HERVORMDE 
PREDIKANTSVROUE 


O] Vervolg van vorige bladsy 


van die Drakensteinse gemeente nie 
aangesien hy reeds op 20 Maart 1781 
sy emeritaat aanvaar het. Toe Maria 
Elisabeth Adleda die vrou van ds. Van 
der Spuy geword het, het sy dus nie 
die voorreg gehad om predikantsvrou 
in die pastorie van Drakenstein of in 
een van die ander Kaapse gemeentes 
van ons kerk te word nie, maar aan- 
gesien ds. Van der Spuy sy ontslag as 
predikant op die mees eervolle wyse 
ontvang het met behoud van sy volle 
salaris tot aan die einde van sy lewe 
en hy na sy aftrede nog gereeld in 
sekere gemeentes preekbeurte waar- 
geneem en die sakramente bedien het, 
kan sy ook onder ons predikantsvroue 
van die verlede gereken word. 

Uit die gegewens tot ons beskikking 
kan die afleiding gemaak word dat die 
rustende predikant en sy eggenote op 
Stellenbosch gaan woon het. Hul 
woonhuis het in Dorpstraat in die om- 
gewing van die ou pastorie gestaan en 
daar het ds. Van der Spuy nie net tot 
rus gekom na 'n stormagtige lewe in 
Drakenstein nie, maar ook die kort- 
stondige vreugde van 'n huweliks en 
gesinslewe ervaar. 

Vier kinders is uit die huwelik ge- 
bore nl. Maria Carolina, gedoop op 30 
November 1783; Johanna Yda, gedoop 
Op 28 Augustus 1785 en getroud met 
Jan Hendrik Berrangé: Hermina Huber- 
ta, gedoop op 22 Julie 1787 en getroud 
met Gerhardus Cornelis Deneys, en 
Petrus Melt van der Spuy. Petrus is op 
2 Augustus 1789, die jaar na die af- 
sterwe van sy grootvader Adleda, ge- 
doop en het op 3 Januarie 1818 met 
Johanna Susanna Steyn in die huwelik 
getree. 


GOEIE WERKE weg 


die Here ook van ons vra om uit dank- 
baarheid te doen. 

Ons het die vorige keer so geraak 
aan die sake wat in die vyfde gebod 
ter sprake kom. Hierdie keer kom ons 
op die terrein van die sewende gebod. 
Die gebod sê: Jy mag nie egbreek nie. 
Daar lê egter 'n hele wêreld agter hier- 
die woorde opgesluit. 

Ek wil weer uitkom by die reeds ge- 
melde artikel van prof. P. $. Dreyer in 
die Almanak van 1974. Daaruit haal ek 
die volgende aan: ,As een van die 
metodes om die jeugverset op te wek, 
word ,,sensitivity training” aangewend. 





Mev. Van der Spuy is op betreklike 
jeugdige ouderdom in 1791 oorlede en 
dit word vertel dat haar dood ds. Van 
der Spuy baie ter harte gegaan het. 
Na haar dood het ds. Van der Spuy 
nog op Stellenbosch bly woon. Hy is 
op 4 Maart 1809 oorlede en volgens 
een bron is hy in die Paarl oorlede en 
op Stellenbosch deur ds. Borcherds 
begrawe. 

Wat nog van mev. Maria Elisabeth 
van der Spuy vermeldenswaardig is, 
is dat sy getroud was met die eerste 
gebore Suid-Afrikaner wat predikant 
geword het. Sy vader, Melt van der 
Spuy, was 'n Rotterdammer van ge- 
boorte en is op 14 Junie 1716 aan die 
Kaap met Maria van der Poel getroud. 
Petrus wat op 23 November 1722 te 
Constantia aan die Wynberg gebore is, 
is teen die einde van 1730 na sy fa- 
milie in Rotterdam gestuur met die oog 
op sy opvoeding. Daar het hy aan die 
beroemde ËErasmiaanse Skool gestu- 
deer en hom vir studie aan 'n universi- 
teit voorberei. Dit word vertel dat hy 
aanvanklik in die medisyne gestudeer 
het maar toe uiteindelik sy teologiese 
studie aan die Universiteite van Gro- 
ningen (1740-1744) en Leiden (1744- 
1745) voltooi. Nadat hy sy eindeksa- 
men in Oktober 1745 afgelê, het hy 
daarna sy proponentseksamen voor 
die Klassis van Amsterdam afgelê met 
die oog op beroepsbaarstelling in die 
Kaapse Kerk. Hy is op 11 Januarie 
1746 as predikant georden waarna hy 
per skip na Kaapstad vertrek het, 
waar hy in Augustus 1746, na 'n af- 
wesigheid van meer as vyftien jaar, 
weer in sy geboorteland aangekom het. 
Sy vader was nie daar om hom te ver- 
welkom nie aangesien hy reeds in 
1734, 'n paar jaar na sy vertrek oorsee, 
oorlede is. Sy moeder het egter nog 
gelewe en is eers in 1774 oorlede. 

In Kaapstad het ds. Van der Spuy 
die opvolger van ds. Le Sueur geword 


Een van die belangrikste metodes wat 
georganiseerd en bewus aangewend 
word,, is om die jongmense seksuele 
promiskuiteit te leer. Skrywers Soos 
Jean-Francois Revel (Without Marx or 
Jesus) en Jerry Rubin (Do it) be- 
spreek die vraag hoe die jeug daartoe 
gebring kan word om die geldige 
norme omver te gooi en verklaar dan 
dat daar by die seksuele begin moet 
word, omdat dit die maklikste is om 
iemand te beweeg om sy norme op 
hierdie gebied te laat vaar . . . . ss. 

en op 22 Augustus 1746 sy intreepreek 
gehou oor Gen. 31:3: ,En de Heere 
zeinde tot Jacob: Keer weder tot het 
land uwer vaderen en tot uwe maag- 
schap en Ik zal met u zijn.” 

Terwyl hy predikant in Kaapstad 
was, het hy op 8 April 1752 die fees- 
rede gehou by geleentheid van die 
eerste eeufees ter herdenking van stig- 
ting van die Kolonie en die planting 
van die Christelike godsdiens in Suid- 
Afrika. Sy feesrede het hy gehou na 
aanleiding van Ps. 147:12-14. 

Hy het in Kaapstad gearbei tot in 
November 1752 toe hy na Drakenstein 
verplaas is. Twiste wat in die gemeen- 
te ontstaan het en nie besweer kon 
word nie, het sy lewe so veronaange- 
naam en sy werk as predikant so ge- 
strem, dat hy in 1781 aansoek om 
emeritaat gedoen het. Op 20 Maart 
1781 is emeritaat aan hom verleen op 
die mees eervolle wyse en sy salaris 
deur die Politieke Raad aan hom ge- 
waarborg vir die res van sy lewe ,,ter 
consideratie zijner veeljarigen dienst, 
voorbeeld in leven en stigting in leere.” 
Ook sy kerkraad het op 'n baie gepas- 
te en gevoelvolle wyse van hom af- 
skeid geneem nadat hulle hom eenparig 
vir sy getroue dienste en broederlike 
omgang bedank het. 


Op 'n keer het iemand wat hom 
goed geken het aan dr. Robertson van 
Swellendam geskrywe en onder andere 
die volgende oor ds Van der Spuy ver- 
tel: Hij was een vriend van armen en 
noodlijdenden en bood aan iedereen 
zijne diensten als geneesheer zonder 
te laten betalen . . .” Hieruit kan die 
afleiding gemaak word dat hy tydens 
sy verblyf op Stellenbosch, voor en na 
die oorlye van mev. Maria Elisabeth 
van der Spuy in 1791, as geneesheer 
gepraktiseer het. In daardie geval was 
sy dan nie net die vrou van 'n afge- 
trede predikant nie maar ook die vrou 

—van 'n geneesheer. 

SEKS EN 
SELFBEHEERSING 


7] Vervolg van vorige bladsy 


Die seksuele losbandigheid, soge- 
noemde vrye liefde, voor-huwelikse 
omgang en alles wat hiermee saam- 
hang, het dus 'n wapen geword wat 
die linkse magte aanwend in hulle aan- 
slag op die Westers-christelike wêreld. 
Juis omdat hulle ook mensekenners 
is wat weet dat dit in der daad 'n 
Achilleshiel is. Dit is doodeenvoudig 
een van die swakste plekke in die 
menslike harnas. Miskien die terrein 
waar die mens die maklikste verlei kan 
word. 


Maar ons hoef dit ook seker nie 
slegs teenoor hierdie negatiewe agter- 
grond te stel om ons jongmense daar- 
teenoor op te roep tot 'n konserwa- 
tiewe lewenshouding op hierdie ter- 
rein van die lewe nie. Ons is mos 
immers besig met die vraag na goeie 
werke. Ons doen nie goeie werke in 
die eerste plek as reaksie op ander 
mense se lewenshouding nie. Ons doen 
dit uit dankbaarheid en omdat God ons 
dit gebied. Die negatiewe agtergrond 
is geskets net met die bedoeling om 
aan julle te toon dat ons hier met 'n 
saak te doen het wat baie besonderlik 


aan die jongmense van die Kerk 'n 


oproep is om 'n ander gesindheid te 
verkondig en uit te leef. 

In die aanhaling hierbo is sprake 
van seksuele promiskuiteit. Dit be- 
teken verwardheid, onoordeelkundig- 
heid, wildheid. Op seksuele gebied be- 
hels dit dus die toestand van onwaar- 
dige vrye omgang. Dit word in ons 
tyd in ons jongmense se kele afgedruk. 
Die flieks, advertensies, stories, kuns, 
ens., kan skynbaar nie voortbestaan 
sonder om dit uit te buit nie. Miskien 
is die grootste sedebederwer in hierdie 
opsig hierdie honderde slapband stro- 
kiesverhale wat so vrylik in winkels en 
kafees te koop is. En hoeveel van ons 
jongmense spandeer ure van hulle tyd 
aan die vertering van hierdie goedkoop 
snert. Ja, dit is eintlik niks minder as 
'n Godswonder dat daar darem nog 
jongmense in ons tyd is wat 'n skoon 
en rein opvatting van die liggaamlike 
in die lewe het. 

Indien daar dus 'n saak is wat hom- 
self aandien vir die vrugte van gehoor- 
saamheid wat uit die geloof voortkom 
en uit dankbaarheid gedoen word, is 
dit hierdie netelige kwessie van die 
seksuele. Hier moet ons kerk se jong- 
mense oortuig word dat dit goed is 
om konserwatief te wees in verhoudin- 
ge met die teenoorgestelde geslag. Die 
woord konserwatief beteken maar net 
om te bewaar en te beskerm. En wie 
wil nie graag die goeie en mooie be- 
waar nie? Konserwatiewe gedrag be- 
teken die eerbiediging van grense. Die 





Jeugnuus — 


JEUGSAAMTREK TE RUSTENBURG 
8-10 MAART 1974 


Ons groep jongmense van Thabazimbi 
het Vrydagmiddag vol geesdrif en baie 
opsewonde oor die naweek wat voorlê 
na Rustenburg vertrek. Dit was die 
eerste saamtrek wat ons groep sou by- 
woon maar dit sal beslis nie die laaste 
wees nie. 


By ons aankoms by die terrein is ons 
verwelkom met `n heerlike aandete. Die 
Sang van die jongmense uit die saal 
het ons gou weggelok van die vleis- 
potte. Ons was verras met die groot 
getal jongmense daar bymekaar veral toe 
ons verneem dat daar nog moet kom. 
Dit was lekker om saam te sing onder 
begeleiding van Elize van Rustenburg se 
trekklavier. 


Die Superintendent vir Jeugwerk van 
die Ring, ds. W. J. Engelbrecht het 
ons in drie groepe verdeel. Elke groep 


moes twee leiers kies om die bespreking 
van die onderwerpe te lei en daarna 
kommentaar te lewer en vrae te vra. 


Die eerste referaat was die van ds. 
G. J. van Staden oor “Die Proses van 
Gelykmaking.” Hy sê die proses is `n 
groter gevaar as kernwapens want dit 
verlaag ons kultuur en wat is `n volk 
sonder `n eie kultuur? 


Die kommentaar en vrae van die 
groepe het bewys dat die referaat van 
groot waarde was. Ds. Engelbrecht het 
moeite gehad om ons in die bed te kry 
maar teen twee uur vm. het almal darem 
geslaap. 


Saterdag na die oggendgodsdiens en 
ontbyt is ons toegespreek deur mnr. 
P. $. Oelrich oor die verhouding tus- 
sen die geslagte. Hy het veral gewys 
op die vereistes van `n geslaagde huwe- 
lik. Die mans en dames het daarna apart 
vrae aan mnr. Oelrich gestel. Die vrae 

Goeie Vader het orals in die lewe 
grense geplaas. Die oortreding van 
daardie grense bring hartseer en gewe- 
tenswroeging met hom mee. Die eer- 
biediging van gestelde grense bring ge- 
luk en ware vryheid. Ja, dit mag 
vreemd klink, maar dit is juis die 
verantwoordelike eerbied vir die grense 
wat vir jou gestel is, waarin jy jou 
ware vryheid ontvang en ervaar. 

In die lewe van jongmense is dit 'n 
baie wesenlike probleem hierdie. Julle 
wil mos graag vry wees; vry om te 
doen wat julle wil en soos julle wil en 
met wie julle wil. Jongmense wil nie 
graag gebonde wees nie. Daarom is 
dit dus baie moeilik om hierdie be- 
perkinge en grense op seksuele gebied 
te aanvaar. Die wêreld roep en nooi 
juis tot volle, onbeheersde uitlewing 
van hierdie sterk behoeftes en drange. 
Dit maak dit soveel moeiliker om te 
aanvaar dat daar in ons liggaamlike 
verkeer met die teenoorgestelde ge- 
slag, in ons liefkosings 'n grens is wat 
eerbiedig moet word. 

Daar is al in die verlede 'n paar keer 
oor hierdie saak geskryf in hierdie ru- 
briek. Miskien is die saak van soveel 
belang dat ons nog 'n artikel of so 
hieraan sal wy. Veral met die oog op 
die jongmense wat eerlik en opreg ook 
soek na die regte lewenshouding en 
optrede op hierdie gebied met sy dun 
ys waarop 'n mens loop. 


oOo 


en kommentaar het getuig dat ons almal 
groot behoefte aan voorligting op dié 
gehied het. 


Later die oggend het prof. D. 1. 
Booysen oor die Jeugrewolusie gepraat 
en aan die end van sy toespraak die 
jeug opgeroep om in opstand te kom 
teen aftakeling van ons sedes deur vreem- 
de ideologieë wat van oorsee ons land 
ingewaai kom. 


Om van die opgehoopte liggaamlike 
energie ontslae te raak het die helfte die 
middag gaan swem terwyl die ander 
groep in die wildtuin gaan wandel het. 


& 
Dit was ons gemeente se beurt om 


vir die aandete te sorg en wel in die 
vorm van braaivleis. 


Nog lank sal ons die traanoë vanweë 
die rook onthou want die wind het sterk 
gewaai onder dreigende reënwolke wat 
gelukkig nie op die terrein uitgesak 

het nie. Dit was die lekkerste ete van 
die naweek al moet ons dit self sê. Die 
mielies en vetkoek het egter `n groot 
bydrae gelewer. 

Die aand het ons nog twee referate 
gehad wat mekaar mooi aangevul het. 

Dr. W. C. M. de Beer het gepraat 
oor die Liturgiese gebruike in ons kerk 
en prof. D. J. Booysen oor waarom 
word ek `n christen genoem? 

Ook hierdie voordragte het intelligente 
vrae en lewendige bespreking uitgelok. 

Sondagoggend is die erediens gehou 
deur ds. W. J. Engelbrecht en daarna 
het ons by mekaar gekuier en die plek 
behoorlik besigtig. 

Die middagete wat deur Rustenburg- 
Suid verskaf is, was ruim so goed soos 
ons eie die vorige aand. 

Opsommend kan ons sê dat die saam- 
trek `n groot sukses was en ons kan 
al die referente die versekering gee 
dat hulle referate groot byval gevind het 
by ons jeug. Dit het getuig van goeie 
voorbereiding en daarom interessant en 
opbouend. Ons jeug wat so maklik 
verveeld kan wees, het end-uit aandag 
gegee. 

Aan almal wat meegehelp het om 
hierdie saamtrek so `n groot sukses te 
maak ons hartlikste gelukwense en op- 
regte dank. 


Nakkie Steenkamp 
N.H.J.V. Vliegepoort 


NUUS VAN DIE NHJ.V. 
VANDERBISLPARK-OOS 


Teen hierdie tyd is ons seker al almal 
vertroud met kennis oor die nuutste 
petrolnuus en spoedbeperkings. Maar 
dit verminder nog nie die haas en span- 
ning waarmee elkeen van ons van die 
een dag na die ander en van die een 
jaar na die ander, by mekaar verbyjaag 
nie. 

Nogtans bly dit ons elkeen se plig om 
dinge wat vir ons medemens van belang 
is, met hom/haar te deel. Daarvoor be- 
hoort ons `n tydjie af te knyp. 

Dit sal nogal aangenaam wees as ons 
almal saam ons gedagtes oor Jeugwerk 
deur middel van die Hervormer of Nuus- 
brief met mekaar uitruil. Ons het mos 
nie almal die geleentheid om kampe 
en vergaderings by te woon nie! 

Dit bring my by die besoek van oom 
Helgard en tante Cato Coertze aan Ons 
Jeugvereniging, verlede maand. 

Oom Helgard is ons kerk se jeug- 
organiseerder wat saam met verskeie 
predikante op die Raad vir die Belyden- 
de Jeug dien. 


Baie van ons is onder die verstand- 
houding dat hierdie mense geen werk 
doen in verband met die jeug nie, want 
ons sien dan nie dat daar enige vor- 
dering met jeugwerk gemaak word nie. 

Daar is ons baie ver verkeerd en stel 
ek voor dat alle jeugverenigings of liewer 
hul besture, oom Helgard sal uitnooi 
om hul vrae en probleme te bespreek. 
Het u geweet dat hy eintlik as “tussen- 
ganger” tussen jeugverenigings optree. 
'n Probleem van een jeugvereniging kan 
dus maklik deur `n ander jeugvereniging 
opselos word met oom Helgard as ska- 
kel tussen die twee. Skryf gerus en 
stel u probleme aan hom. 

Vir die van u wat nog nie met hierdie 
kennis vertroud is nie, die volgende: 

Daar is 'n boekie “Handleiding vir 
Jeugleiers” uitgegee in opdrag van die 
Raad vir Jeugwerk en gedruk deur NHW 
Pers wat ons werklik `n diepere insig 
op ons leierswerk in die Jeugvereniging 
gee. 

Oom Helgard het onder ons aandag 
gebring dat daar op 27 April D.V. 'n 
groot musiek-simposium in Pretoria ge- 
hou sal word, waarna minstens twee 
lede van die jeugvereniging kan gaan. 
Die naweek van 23 en 26 Mei word 'n 
leierskursus vir die Jeug, te Pienaars- 
rivier-kampterrein gehou. 

Wat word gedoen deur die Raad vir 
die Belydende Jeug? Hulle 


(1) Sien toe dat die Nederduitsch Her- 
vormde Kerk se kampterreine ont- 
wikkel en in stand gehou word. 
Daar is nou reeds ses (6) sulke 
plekke. 

(2) Reël skoolverlaterskampe vir ma- 
triek- en st. 8 leerlinge. 

(3) Bied Jeugleierskursusse aan en is 
ook nou met `n Bybelstudieprojek 
vir ons besig. 

(4) Gemoeid met arbeid onder hoër- 
skoolleerlinge en behandel ons jong- 
mense se probleme, mits hul natuur- 
lik daarvan in kennis gestel word. 


Hiermee nogmaals baie dankie aan 
oom Helgard en tante (Cato en in die- 
selfde asem ook `n dankwoord aan prof. 
F. J. van Zyl wat ons op Dinsdagaand 
12 Maart kom besoek het. 

Jeuggroete 
Mej. F. van Rooyen 
Sekretaresse 


VILLIERIA SE JEUG 


Die NHJV van die gemeente Villieria 
het gedurende die naweek 8-10 Maart 
vanjaar `n kamp bygewoon te Roode- 
plaat-kampterrein van die Hervormde 
Kerk. Die kamp was onder bekwame 


toesig van ouderlinge Boom en M. C. 
Pretorius. 

Die sukses het grootliks saamgehang 
met die goeie gees wat vanaf die eerste 
aand onder die jongklomp geheers het. 
Vrydagaand, ongeveer 7 nm. (19h00) het 
die groot vragmotor van ouderling Boom 
met `n vrolike en singende jongklomp 
die kampterrein binnegery. Kort daar- 
na was al wat `n jongmens is binne in 
die swembad. En hier 1ê die grootste 
rede tot die sukses van die kamp. Ja, 
die langverwagte swembad is voltooi. 
Die kampterrein is beslis besig om voor- 
uit te gaan. Hieraan kan dank aan die 
verskillende jeugverenigings gebring 
word. `n Mooi bedrag is deur die jeug 
van Villieria ingesamel deur die hou 
van funksies, om die onkostes van die 
bou van die swembad te help dek. Ver- 
der het ons Saterdag gras om `n groot 
deel van die swembad geplant. Ander 
jeugverenigings kan gerus dieselfde doen. 


Gedurende Vrydagaand het die jong- 
mense die donker nag binnegegaan op 
'n nagmars-roete, wat `n week vantevore 
deur Sarel Botha en myself opgestel is. 
Sommiges het verkeerde koers gekies en 
glad in `n modder-moeras beland! Andere 
het in spinnerakke of doringtakke vas- 
geloop. Maar alles was opwindend en 
aangenaam. (Veral die welverdiende 
koeldrank na die tog!) 


Saterdag se program het hoofsaaklik 
uit die volgende bestaan: grasplant, spe- 
letjies en swem. Gedurende die aand 
is `n rolprent vertoon. Die hoogtepunt 
van Saterdag was die onderwerp wat 
deur ds. H. N. Botha aangeroer is, 
naamlik die “Jeug-tot-Jeugaksie” — en 
dit het baie bespreking uitgelok onder 
die jong lidmate. 

Sondagoggend is daar in ons kerklike 
erediens geskiedenis gemaak toe daar vir 
die eerste keer op een van ons kampe `n 
leespreek gehou is. Dié is gebou deur 
ouderling Eddy van Staden. Verder is 
daar geleentheid aan die jongmense ge- 
gee om 'n offergawe te bring. Twee 
diakens, wat vir die ontvangs hiervan 
ingewillig het, het die kollekte opgeneem. 

In 'n vrolike, maar tog ok in 'n 
hartseer bui, het ons die kamp weer 
verlaat kort na middagete. Wat verbly- 
dend was, was die (feit dat ten minste 
90% van die kampgangers die aand- 
diens bygewoon het. Dit bewys weer 
eens dat so 'n kamp die jongmense in 
`n nouer band saamvoeg, wat nodig is 
vir goeie samewerking in `n Christelike 
jeugvereniging. 

D. F. Swanepoel 
OOo 

RONDOM DIE KATEGESE: 


5. DIÉ KATEGETIESE METODE 


Na die behandeling van die prinsi- 
piële volg die praktiese aanwysings. Die 
praktiese aanwysings of die metode mag 
nie losgemaak word van die prinsipiële 
nie. Die praktyk moet gebou wees op 
die principia. 





DR. M. J. BEUKES 





Met die daarstelling van `n kategetiese 
metode sal die volgende vrae in die oog 
gehou moet word: Hoe kan die kerk 
sy verkondiging laat plaasvind dat die 
besondere band tussen prediking, ere- 
diens en kategese sy matige gestaltege- 
wing sal vind binne die ruimte en 
raamwerk van die kerk se ganse kerklike 
verkondiging? Hierby moet ook die 
volgende in aanmerking geneem word: 
Die Skrif ken nie `n skerp skeiding 
tussen prediking en kategese nie, die 
dienaar van die Woord is primêr geroep 
om die Woord te bedien in dic vorm 
van die kategese en dic historicse feit 
dat die kerkhervormers die kategese en 
prediking se onlosmaaklike band ge- 
handhaaf het met die Kategismuspre- 
diking, wat plaasgevind het in `n ere- 
diens waarin beide ouer en kinders 
betrek was. 


Aan al hierdie aspekte kan alleen 
reg geskied as die aanbeveling van die 
Jeugkommissie, die deur dr. J. I. de 
Wet beproefde en die tans aanvaarde 
“sisteem” van die Nederduitsch Her- 
vormde Kerk van Afrika, geld. (Rapport 
van De Sub-Comissie van Den Her- 
vormden Jeugraad, soos aangehaal deur 
A. C. van Uchelen: Het Heilig Onder- 
richt der Kerk, bl. 218). Genoemde 
metode is deur J. 1. de Wet vir `n 
aantal jare in die Nederduitsch Her- 
vormde gemeente Krugersdorp-Oos op 
die proef gestel. Die resultate daarvan 
vind ons in sy Proefskrif, bl. 172. 


Kinders ontvang elkeen `n lesrooster 
waarin die voorgeskrewe stof aangegee 
word. Die verwagting is dat die kinders 
in samewerking mot hulle ouers hierdie 
stof en die verklaring daarvan in die 
kerk se amptelike maandblad, by die 
huise gedurende die week sal bestudeer. 
Sondag kom ouers en kinders saam na 
die erediens. Die dienaar van die 
Woord preek oor die voorgeskrewe ge- 
deelte. Na die prediking bly die kinders 


agter. Hulle gaan na die verskillende 
klasse waar die registers geteken word 
en nog verdere onderrig en ondervraging 
plaasvind. In 'n periode van vyf jaar 
word sê al die Bybelse stof behandel. 


Met die bewandeling van hierdie weg 
word die volgende kategetiese beginsels 
bewaar: 


(1) Kategese is verkondiging. 


(2) Die onlosmaaklike verband tussen 
kategese en erediens word bewaar. 


(3) Die dienaar van die Woord bly die 
primêre Kategeet. 


Aangesien hierdie sisteem slegs die kat- 
kisante van 6 tot 12 jaar betref en die 
Bybelse en dogmatiese stof onnodig ge- 
skei word, sal moontlike uitbreiding 
noodsaaklik wees. Hierdie uitbouing of 
hervorming kan miskien plaasvind in die 
rigting van wat reeds voor 1872 deur 
die “International Lesson Committee” 
van die Presbeteriane te Westminister 
onder leiding van B. F. Jacobs in die 
lewe geroep is. Volgens hierdie metode 
word begin met die leerstof wat die 
maklikste is vir klein kinders, die res 
van die lesse word so gerangskik rond- 
om die reeds gekende, dat die lesse al 
moeiliker word namate die kinders toe- 
neem in ontwikkeling en die ganse stof 
so opbouend gedek word in die loop 
van `n aantal jare. (E. Greyling, Gods- 
diensonderwys, bl. 114-120) Om al die 
materiële aspekte m.b.t. die kategese tot 
sy Teg te laat kom, kan die kategese in 
die gemeente dan soos volg ingerig word: 
Die predikant preek Sondagoggende ag- 
tereenvolgens oor die 52 Sondagafdelings 
van die Heidelbergse Kategismus. Die 
vrae en antwoorde van die Heidelbergse 
Kategismus word so ingedeel en die By- 
belse en ander belydenisskrifte stof daar 
rondom so gerangskik, dat die klein kin- 
dertjies slegs `n deel van die antwoord leer 
en `n kort bybehorende Bybelgedeelte of 
Bybelvers. Jaarliks vind daar uitbreiding 
van die antwoord en ander stof plaas 
totdat die katkisant in sy voorlaaste jaar 
van kategese die hele Kategismus en al 
die ander stof geleer het. Na die pre- 
diking op Sondag verdeel die kinders 
in verskillende klasse waar verdere kate- 
gese plaasvind. Hier sal veral aandag 
gegee moet word aan die kontrole aspek. 
Hier moet gelet word of die katkisant 

die meedeling en verklaring van die 
heilsfeite verstaan het. Nadat die kinders 
in verskillende klasse verdeel het, word 
die verdere werk deur die ouderlinge 
gedoen, wat die taak van opsig oor die 
kinders het. 


Miskien kan daar allerlei besware in- 
gebring word teen genoemde sisteem. 
Niemand het egter nog voor `n dag ge- 
kom en `n ander oplossing gebied wat 
Bybels, Reformatories en kategeties-prin- 
sipieel houdbaar is nie. Die enigste 
wettige beswaar is dat die prediker ge- 
bind word om oor `'n bepaalde teks te 
preek. Die werking van die Heilige 
Gees sou so nie in berekening gebring 
word nie, die vrae van die gemeente nie 
beantwoord word nie. Hierdie hele re- 
denasie het vir my nog nooit opgegaan 
nie. As die predikant gebind word aan 
die Bybel waarvan die verkondiging nie 
moontlik is sonder die Heilige Gees nie, 
die Woord waaraan die Heilige Gees, 
Homself verbind, hoe kan dan sprake 
wees van nie Tekening hou met die 
werking van die Heilige Gees nie? Wat 
die vrae van die gemeente betref — dit 
kar mos in die tweede erediens op 
Sondag aan die beurt kom? Daar is mos 
nie elke Sondag vrae nie? As daar mis- 
kien soms afgewyk word van die ge- 
noemde sisteem sal dit nie gereken kan 
word as onvergeefbare sonde nie. Buiten- 
dien leen `n enkele teks in die Bybel 
hom nie om volledig op bepaalde vrae 
antwoord te gee nie. As die prediker 
bestuit hy gaan `n bepaalde teks neem 
om heersende vrae in die gemeente te 
beantwoord het hy dan nie reeds self, 
sonder om die Griekse teks te raadpleeg, 
die eksegese vir homself bedink nie? 


Ons keer weer terug na die saak waar- 
om dit gaan. Die kategese betref die 
katkisant se hele lewe, ook sy lewe 
gedurende die week. Dit wil lei van die 
cen erediens na die volgende. Dit is 
daarom goed as die kategese ook sy 
regmatige plek vind in die werk van die 
kerk gedurende die weck. Veral vanweë 
die omvang van die stof sal dit nood- 
wendig wees om die laaste jaar voor be- 
lydenis van geloof nog `n uur gedurende 

KATEGESE— 


DIE INRIGTING VAN DIE NUWE LEERBOEK 


Die Inleiding in die leerboek moet 
u altyd weer goed nalees. Die meeste 
probleme wat moontlik kan ontstaan, 
sal daardeur voorkom word; of u sal 
dit in die regte lig sien. Ons gaan nie 
hier alles wat in die inleiding staan 
weer noem nie. Ons gaan slegs wys op 
enkele sake. 





DR. H. G. VAN DER WESTHUIZEN 





Iemand vra die vraag waarom die 7- 
en $-jariges elk 34 vrae per jaar het, 
so ook die 10- en 11-jariges en die 13- 
en 14-jariges, terwyl die 9. 12- en 
13-jariges 37 vrae het. Wat nou van 
twee kinders in dieselfde huis byvoor- 
beeld waar een nog vrae het en die 
ander een nie meer nie? In die Inlei- 
ding sal u sien dat daar op enige 
Sondag waarvoor daar nie 'n rooster- 
voorsiening is nie en waarop daar wel 
kategese gehou word, hersiening ge- 
doen moet word of meerdere aandag 
aan ander sake soos hersiening, predi- 
king- bespreking en sangoefening — 
selfs Bybelse Geskiedenis en Kerkge- 
skiedenis — gegee moet word. Die fak- 
tor van ongeorganiseerdheid wat egter 
wel hier verskyn, is beperk en sal 
altyd ook vanweë provinsiale, kwar- 
taal, kalender en gemeentelike wisse- 
linee voorkom. Die besondere rede 
waarom bogemelde verskil in 'n aantal 
vrae voorkom, is geleë in die feit dat 
daar te min Sondae oor drie jaar is 
om 105 vrae verseker te behandel. In 
plaas van dat ons die gevaar loop 
om die jaar te rek in die middel van 
die leerboek sodat sekere middel-vrae 
dalk dikwels gaan uitval, het ons lie- 
wers die jaar gerek aan die einde van 
die boek. 'n Ketting wat 2 of 3 skakels 
aan die einde verloor is wel korter 
maar hy is nog `n ketting. 'n Ketting 





DIÉ KATEGETIESE 
METODE 

die week ook te katkiseer. Hier sal die 
predikant ook die Woord moet bedien 
terwyl die ouderlinge die opsig waar- 
neem. Dit kan so ingerig word dat die 
predikant met bysyn van die ouderlinge 
eers die werk verklaar, daarna kry die 
ouderling die geleentheid om die nodige 
vrae te vra aan die katkisante. Na elke 
klas moet aantekeninge gemaak word van 
die katkisant se kennis en gesindheid met 


wat dikwels middelskakels verloor, is 
naderhand nie meer 'n ketting nie. Die 
laaste vrae in die leerboek is in `n 
mate reeds êrens in die boek op `n 
ander wyse bespreek. Tog is hulle nie 
So oorbodig dat hulle weggelaat kon 
word nie. Buitendien — in die finale 
katkisasie-jaar word enkele eindpunt- 
vrae maklik bygewerk. Tog moet kate- 
gete daarop let dat vrae wat byvoor- 
beeld in die middel van die jaar deur 
vakansie of ander omstandighede nie 
op die roosterdatum aan die beurt 
gekom het, wel aan die beurt kom op 
'n Sondag (bv. die vyfde van `n 
maand) waarvoor daar nie `n gedateer- 
de opgaaf is nie. Voorbeelde van hier- 
die aard sal daar nogal volop voorkom 
by die begin en einde van skoolva- 
kansies, nagmaalsondae ensovoorts. 
Maar om die kontinuiteit te behou 
van programvordering moet u nooit 
op `n gedateerde roosterdatum van sy 
werkprogram afwyk nie. U het slegs 
op ongedateerde Sondae 'n mate van 
roosteraanpassing. Indien u byvoor- 
beeld een Sondag nie kategese gehou 
het nie, die skool het dalk op 'n vroeër 
datum gesluit, u het dalk nagmaal ge- 
had, of `n kind was afwesig, wat staan 
u te doen met daardie Sondag se 
werk? U kan 'n paar dinge in hierdie 
verband doen, maar een ding moet u 
nie doen nie. U moet nie op 'n Sondag 
sy eie werk uitstel om die verlore 
Sondag se werk in te haal nie. Moenie 
so bekommerd wees oor inhoudskon- 
tinuiteit en daarmee inboet aan roos- 
terkontinuiteit nie. Onthou oor drie 
siklusse van drie jaar word daar terug- 
gekom na die inhoud van wat dalk 
verlede Sondag agterweë gebly het. 
Hou dus die ordelikheid om elke dag 
se werk op daardie dag af te handel. 
Die verbygaande Sondag se werk gaan 
u straks doen wanneer u 'n Sondag 
weer kategese hou waarvoor daar nie 


'n roostervoorsiening is nie. Ons het 
in die verlede te veel verwarring ge- 
had met werk wat slegs genumeer en 
nie gedateer is nie. Die kind kom by 
Sy ma en sê ons trek nou by vraag 10. 
Daar is geen manier van onmiddellik 
kontrole of dit heeltemal korrek is 
nie. 'n Kind wat dalk `n paar Sondae 
uitgebly het, weet nie watter teks hy 
moet leer as hy weer gaan nie, dus 
ontduik hy maar langer die kategese 
en die posisie word al moeiliker. Met 
vaste datums soos die Sondaggetal van 
elke maand, voorkom hierdie proble- 
me. Alle probleme van hierdie aard 
kan volgens genoemde metodes van 
optrede uitgepluis word. 


Dan is daar ook die moontlikheid 
dat iemand sal sê my ouer kind leer 
'n korter stukkie as my twee of drie 
jaar jonger kind. Neem byvoorbeeld 
vraag 37 en sy antwoord — dié is baie 
kort, net twaalf woorde, en dit is 
11-jariges wat dit leer. Die teks by 
vraag 37 bestaan uit 23 woorde en dis 
8-jariges wat dit moet leer. Klink dit 
reg? Op die oog af nie! Maar laat ons 
kyk daarna. Die uitgangspunt is dat 
selfs die allerlangste teks nog kort 
genoeg is vir die allerjongste kind. 
Al1 is die jonger kind se teks langer, 
kan hy dit nog speel-speel baasraak. 
Verder het die ouer kind toe hy so 
jonk was ook dieselfde teks geleer! 
Sou een of ander kind tog nie in sy 
ouderdom van daardie jaar die teks 
baasraak nie, moet hy nie geintimi- 
deer word nie. Hy kry dieselfde saak 
weer vorentoe. Buitendien is die teks 
so eenvoudig dat u as kategeet hom of 
haar maar gou kan help om dit te 
leer as die ouer dit verwaarloos het. 

In die nuwe leerboek kry u dus 
die inleiding wat elke kategeet, ouer 

die oog op toelating tot die belydenis 
van die geloof. Die toelating geskied 
deur die hele kerkraad en nie net deur 
die predikant en een of twee ouderlinge 
nie. Die toelating geskied op grond van 
kennis en gesindheid en nie op grond 
van ouderdom nie. 


Kategese is verkondiging en daarom 
word dit nie bepaal deur skool kwartale 
nie, dit word bedien S$2 uit die S$2 
Sondae. Gedurende vakansies mag daar 
baie kinders en kategete weg wees, dit 
is egter nie voldoende rede om die kate- 
gese vir hierdie periode te staak nie. 
Gedurende die skoolvakansie kan nor- 


maalweg oor die voorgeskrewe werk 
gepreek word. Na die diens hoef die 
teenwoordige katkisante nie noodwendig 
in groepe te verdeel nie. As een groep 
kom hulle bymekaar. Vrae word gevra 
en onduidelikhede uit die weg geruim. 
Die merk van registers kan dan maar 
agterweë bly. 

Aangesien kategese verkondiging is en 
die resultate daarvan die werk van die 
Heilige Gees, kan daar nooit enige 
sprake wees van pryse wat gegee word 
of aandenkings wat aangebied word vir 
voortreflike werk nie. 


OOOo 

DIÉ KINDERS SE HERVORMER 


Liewe Maats, met die vakansietyd 
lekker in julle murg en 'n groot kaggel- 
vuur aan die brand, dink ek moet ons 
So `n bietjie begin tel. Nou sal julle 
seker wonder wat of wie ons wil tel; 
ja, julle gaan nou op julle rie val as 
ck sê: Ons gaan julle tel! 

Kyk, dit het tyd geword dat ons al 
Die Hervormer se lesers begin tel. Ek 
bedoel nou al die outjies wat die Kin- 
ders se Hervormer lees. Dis baie maklik 
en gaan julle net 4c kos. Die dc wat 
dit julle gaan kos, sal net die koste 
van `n posseël van d4c wees. Of nog `ʼn 
beter plan: vra gou vir mamma 4c en 
`n koevert en terwyl jy so lekker voor 
die vuur sit en tog niks doen nie, vul 
jy die onderstaande vormpie in en 
stuur dit sommer net die volgende dag 
aan my. 

Wag nou, moenie weghardloop om `n 
pen te gaan haal nie, lees eers klaar. 
Kyk, net een outjie kan die vormpie 
invul, want `n huisgesin kry mos net 
een Hervormer. Eers moet julle dus 
besluit, as daar meer as een boetie of 
sussie in die huis is, wie die skryfwerk 
gaan doen, want dit moet rez ingevul 
en netjies wees. As almal mooi en 
netjies kan skryf, sal dit die beste wees 
om lootjies te trek. 

As julle die vragies almal netjies be- 
antwoord het, knip julle die vormpie 
netjies uit en stuur dit dan aan: 


OOM MIKE ROOS 

Posbus 12327 

Clubview 

PRETORIA 

0014 

i EHloeveellkinders! ist julle? EMM 

2. Hoeveel is seuns en hoeveel dogters? 
es Seuns! dogters. 

3. Hoeveel is nog op skool? .... 

4. Hoeveel lees Die kinders se 
Hervormer? 
W.. . (Net die getal. 

$. Lees julle Die kinders se Hervormer 
elke maand? (Ja of nee) 

6. Wie is julle predikant? 


7. Skryf jou naam hier: 
8. Vul jou ouderdom in: jaar. 
9. Skryf jou adres hier: 


Baie dankie! 


/bex (soos ons smertm pens) 


3DE SONDAG VIR 7-JARIGES 
JULIE 1974 
1. Vraag 19, teks a 


Here, U is die God wat die hemel 
en die aarde en die see gemaak het. 


2. Bybelgeskiedenis. Jacob en Esau 


Isak en Rebekka het tweelingseuns 
gehad. Hulle name was Esau en Jakob. 
Esau was die eersgeborene. Hulle het 
baie van mekaar verskil. Esau was `n 
harige, wilde jagter, terwyl Jakob sag- 
geaard en lief vir veeboerdery was. 

Fendag het Esau baie honger van `n 
jagtog af teruggekom. Hy verruil toe 
sy eersgeboortereg aan Jakob vir `n pot 
lensiesop. Dit beteken dat hy nou nie 
meer die oudste seun se erfgoed mag 
kry nie. Gewoonlik het die vader in 
daardie tyd ook die oudste seun geseën 
en goeie dinge vir hom voorspel. Nou 
kon Esau dit nie meer kry nie. 

Isak, hul ou vader, was al oud en 
blind toe hy eendag vir sy seun Esau 
roep en hom vra om tog vir hom `n 
bokkie te gaan jag. Isak was baie lief 
vir wildsvleis en hy wou ook graag vir 
Est as oudste seun seën voordat hy 
sterf. Miskien het Isak gladnie eens 
daarvan geweet dat sy oudste seun sy 
eersgeboortereg verruil het nie. 

Rebekka het alles gehoor en toe Esau 
weg was, het sy harige velletjies oor 
Jakob se arms getrek, `n mak bokkie 
geslag en gaargemaak en toe vir Jakob 
na sy vader Isak gestuur. Isak het gedink 
dat dit Esau was. Hy het mos die 
harige arms van Jakob gevoel. Toe seën 
hy vir Jakob in plaas van Esau. 

Toe Esau terugkom en alles uitvind, 
was hy woedend. Maar eintlik was dit 
mos nie reg van Esau om kwaad te 
wees nie .. hy het mos sy geboortereg 
aan Jakob verruil! Maar aan die ander 
kant was dit ook nie reg van Jakob 
om vir Esau te bedrieg nie. Toe Jakob 
nou sien hoe kwaad Esau was, het hy 
besluit om te vlug. Hy vlug toe weg 
na sy oom Laban, vér weg van Esau. 

(Kyk na die tekening van die twee 
wildsbokke. Esau het seker baie van 
hulle met sy pyl en boog geskiet). 


ADE SONDAG VIR 7-JARIGES 
1. Teks van vraag 20 

Hy wat alle dinge dra deur die 
woord van sy krag. 
2. Bybelgeskiedenis. Jakob by Bet-el 

Voordat Jakob weggevlug het, het 
Isak hom gevra om tog nie met een van 
die heidense meisies van Kanaiin te 
trou nie. Jakob moes met een van 

[] Na volgende bladsy 


Laban se dogters trou, dit wil sê, een 
van sy niggies, want Laban was tog 
die broer van sy moeder Rebekka. 


Jakob vlug toe weg, maar toe dit 
nag word, was hy nog nie by Laban nie. 
Hy besluit toe om sommer in die veld 
te slaap. Hy gaan lê met sy kop op 
'n klip en raak toe aan die slaap. 
Daardie nag het hy 'n wonderlike 
droom gehad. Hy droom daar is `n lang 
leer van die aarde af tot in die hemel. 
Die engele klim met die leer op en af. 
En bo-op die leer het die Here self aan 
die bo-punt gesit. Die Here praat met 
hom en belowe hom dat sy nageslag 'n 
hele nasie sal word en dat dié nasie nog 
al die grond en land sal besit waar hy 
nou 1ê en slaap. 


Toe Jakob die mêre wakkerskrik het 
hy die plek Bet-el genoem. Dit beteken 
“huis van God”. Jakob het ook daar 
`n klip ingeplant en aan die Here be- 
lowe dat hy altyd 'n tiende van al sy 
goed aan die Here sou gee. As mens 
iets aan die Here belowe, noem mens 
dit 'n gelofte. 


3DE SONDAG VIR S-JARIGES 
JULIE 1974 
1. Teks van vraag 54 


Christus wat ons vernederde liggaam 
van gedaante sal verander om gelykvor- 
mig te word aan sy verheerlikte liggaam. 


2. Bybelgeskicdenis: Moses se onge- 
hoorsaamheid, neerlaag en oorwim- 
ning. 


Omdat Israel te bang was om die 
land Kanain binne te trek, moet hulle 
nou veertig jaar lank in die woestyn 
rondswerf. So kom hulle toe weer by 
die plek Meriba. Hier het hulle weer 
dors geword. Die Here sê vir Moses 
om met die rots te praat. Moses slaan 
egter die rots met sy staf. Daar het 
water uitgekom, maar Moses was onge- 
hoorsaam. Hy het nie geluister om met 
die rots te praat nie. Die Here sê toe 
vir Moses, dat omdat hy ongehoorsaam 
was, hy ook nie in die land Kanaën 
SOU ingaan nie. 


Daarna is Afron dood. Op 'n dag 
toe die volk Israel weer gekla het, het 
die Here giftige slange gestuur om hulle 
te pik. Toe die mense so sterf van die 
byt van. die slange, het hulle spyt en 
jammer gevoel en berou gehad oor hulle 
sondes. 'Toe laat die Here Moses ʼn 
koper slang maak en aan 'n paal ophang. 
Almal wat na die slang gekyk het, het 
bly lewe. Eenmaal het daar ook Iemand 
aan 'n kruishout gehang wat ons lewens 
van die sonde en Satan gered het. 


Hierna het Israel die konings Sihon 
en Opg verslaan. Ook lees ons verder 
die verhaal van Bileam en sy esel wat 
met hom gepraat het, nadat hy die 
esel so baie geslaan het. So het die 
volk Israel dan in die woestyn rondge- 
swerf omdat hulle nie na die Here 
wou luister nie. 


4DE SONDAG VIR $S-JARIGES 
l. Teks van vraag 55 
Want ons weet dat as ons aardse 

tentwoning afgebreek word, ons `n gebou 
het van God, `n huis nie met hande 
gemaak nie, ewig, in die hemele. 
2. Bybelgeskiedenis. Moses se Jaaste dae 

Die Here het vir Moses gesê om 
Josua as sy opvolger aan te wys en 
ook `n nuwe hoëpriester, Eleaser, in die 
plek van Aaron. Die Midianiete is ook 
verslaan en die Here het vir Moses 
presies beskrywe hoe al die stamme 
hulle woonplek in die land Kanain 


sou kry. (Kyk na die kaart) Ook sou 

daar ses vrystede wees. Dit was `n stad 
waarheen iemand kon vlug as hy per 
ongeluk iemand anders doodgemaak het. 
So het die Here aan Moses die laaste 
bevele gegee. 


3DE SONDAG VIR 9-JARIGES 
JULIE 1974 


1. Teks van vraag 88 

Gedenk die Sabbatdag, dat jy dit hei- 
lig. Ses dae moet jy arbei en al jou 
werk doen; maar die sewende dag is 
die Sabbat van die Here jou God, dan 
mag jy géén werk doen nie — jy of 
jou seun of jou dogter, of jou dienskneg 
of jou diensmaagd, of jou vee of jou 
vreemdeling wat in jou poorte is nie. 
Want in ses dae het die Here die hemel 
en die aarde gemaak, die see en alles 


wat daarin ts, en op die sewende dag 
het Hy gerus. Daarom het die Here die 
Sabbatdag geseën en dit geheilig. 


2. Bybelgeskiedenis. 
Die Wonderwerke van Jesus, 


i. Genesing van die slaaf van die 
koninklike beampte 


Jesus het na Kapernaiim gegaan. In 
die dorp was `n sekere kaptein wie se 
slaaf ernstig siek was. Die Jode het 
gevra dat Jesus tog die man moes help. 
Hy was `n goeie kaptein en het selfs die 
sinagoge vir hulle gebou. 


Toe Jesus nog van ver af kom, stuur 
die kaptein slawe na Jesus. Hy vra dat 
Jesus tog nie in sy huis moet kom nie, 
want hy is dit nie werd nie. Die kaptein 
is dus `n baie nederige man. Hy vra 
dat Jesus tog maar net `n woord moet 
praat, dan sal die siek slaaf gesond 
wees. Jesus was verbaas. Hy het aan 
die skare gesê dat Hy so `n groot geloof 

nie in die hele Israel gekry het nie. Op 
daardie selfde oomblik het die mense 
kom sê dat die siek slaaf gesond is. 


ii. Die seun van die weduwee 


Jesus was op pad na die dorpie Nain, 
Hy en sy dissipels. Net toe hulle die 
dorpie wou ingaan, kry hulle `n begraf- 
nisstoet. Dit was die enigste seun van 
`n arm weduwee. En Jesus het die 
bedroefde vrou baie jammer gekry en 
vir die mense wat die lyk dra gesê hulle 
moet staan. Toe sê Jesus vir die jong- 
man, Ek sê jou, staan op! En dadelik 
het die jongman lewendig geword en 
Jesus het hom aan sy moeder terugge- 
gee. 


[] Blaai om 

VRAEBUS..... 





Mev. B. Veldsman van Kaapstad 
skrywe: 


Vraag: Dit is met 'n mate van kom- 
mer dat ek hierdie brief skryf. Steeds 
lees ek in die Nuusbrief van die be- 
oogde verandering van ons kerk se 
naam. Die naam wat ons tans het, 
was goed genoeg vir een en almal oor 
'n tydperk van baie jare. Die Voor- 
trekkers hat die onbekende binneland 
ingetrek en getrou en lief gebly, aan 
die kerk van hul vadere onder die 
naam: Nederduitsch Hervormde 
Kerk”; Hulle het daardie naam sorg- 
vuldig bewaar. Hoekom is dit nodig 
om die naam nou te verander? Het 
die geskiedenis nie ganoeg bewys ge- 
lewer van wat kan gebeur wanneer 
'n naam van 'n kerk verander word 
nie? Die naamsverandering van 1842 
het groot gevolge gehad. 


NAAM VAN DIÉ KERK 


Die woord ,,Nedsrcduitsch” verbind 
ons met die verlede, met die land van 
ons kerk se oorsprong. “leen weet 
hoe belangrik is dit vir `n volk om 
voort te bou op sy verlede, en dit 
nie in vergetelheid to laat raak nie. 
En die woorde ,,van Afrika” is immers 
hier ook van toepassing. Laat ons as- 
seblief hierdie erfenis behou en be- 
waar net soos dit is. 

REDAKTEUR 

Antwoord: Hierdie belangstellende 
suster in die geskiedenis van die kerk 
raak hier `n saak aan waaroor daar 
nogal verskil van opinie is, soos dit 
geblyk het op die voorlaaste Algemene 
Kerkvergadering. Daar is sommige wat 
meen daar moet geen naamsverande- 
ring wees nie. Hulle het te geheg 
geraak aan die naam. Maar daar is 
ander wat van mening is, dat daar 
goeie redes is om die kerknaam te 





DIE KINDERS SE 
HERVORMER 


C] Vervolg van vorige bladsy 


iii. Jesus maak die storm stil 

Jesus en sy dissipels was in die 
skuite op die see van Galilea. Terwyl 
Jesus geslaap het, het `n groot storm 
opgesteek. Die wind het woes gewaai 
en vreeslike groot golwe het gedreig om 
die bote om te slaan. 'Toe maak sy 
dissipels vir Jesus wakker en toe Jesus 
opstaan, het Hy met die wind en die 
water gepraat en die storm het meteens 
bedaar. Die dissipels was verwonderd 
en het vir mekaar gesê: Wie is Hy tog, 
dat Hy selfs die winde en die water 
gebied en hulle Hom gehoorsaam is? 


4DE SONDAG VIR 9-JARIGES 


1. Teks van vraag 89 

Jy moet jou naaste liefhê soos jouself. 
2. Bybelgeskiedenis. Nog wonderwerke 

van Jesus 

i. Die besetene van Gadara 

`n Besetene is iemand wat nie by sy 
volle verstand is nie. Net nadat Jesus 
die storm stilgemaak het, het hulle met 
die skuite aan die oorkant van die meer 
van Galilea gekom. Daar was `n dorpie 
met die naam van Gadara. In of eintlik 
net buite die dorp het daar `n besete 
man gewoon. Hierdie man was wild 
en woes en niemand kon naby hom 
kom nie. Almal was seker ook vreeslik 
bang vir hom. 'Toe Jesus naby die 
dorpie kom, spring die man uit en 


skreeu. Wat het ons met U te doen 
Jesus Seun van die allerhoogste God? 
Jesus het die duiwels of bose geeste 
uit hierdie man uitgedryf en hulle het 
in `n klomp varke wat daar naby gewei 
het, ingevaar. Die varke het toe van 
`n krans afgestort en in die meer ver- 
drink. 


Die mense van die dorp was hieroor 
baie ongelukkig en het gevra dat Jesus 
liewer uit hulle dorp moes padgee. Hulle 
het Jesus dus by hulle gehad, maar hulle 
verkies liewer hulle varke. 


ii. Die dogtertjie van Jairus 
Ons het gelees van `n jongman wat 
deur Jesus uit die dood opgewek is, 


maar nou sal ons lees van 'n jong 
dogtertjie. 


Toe Jesus terug was in Kapernaiim 
waar Hy die slaaf van die kaptein ge- 
sond gemaak het, kom die hoof van 
die sinagoge na Hom en vra Hom om 
tog asseblief sy siek dogtertjie gesond 
te maak. Die hoof van die sinagoge 
se naam was Jairus. 


Terwyl Jesus op pad was soontoe het 
`n siek vrou met aan Jesus se klere 
geraak en gesond geword. Nog voordat 
Jesus egter by die huis van Jairus 
kon kom, kom daar mense uit om te 
sê dat die dogtertjie dood is. Maar 
Jesus het vir Jairus gesê: Moenie vrees 
nie, glo net, en jy sal gered `word! 
In die huis gekom, het Jesus na die 
dogtertjie gegaan en gesê: Dogtertjie, 
staan op! En dadelik was sy lewendig 

wysig. Sommige is van mening dat 
die woord ,,nederduits” niks seggens 
meer is nie. uitgedien is en baie in 
die kerk nie meer weet waarop dit 
sien nie. Hulle is tevrede met die 
Hervormde Kerk. Diegene wat op die 
woord nederduits in die kerknaam ge- 
steld is, is egter van oordeel dat dit 
op ons afkoms wys en daarom ge- 
handhaaf moet word. 

Die groot rede vir die naamsveran- 
dering is blykbaar dat die byvoeging 
,van Afrika” nie meer trou aan die 
feite is nie. Vroeër het dit wel ge- 
geld toe die kerk nog gemeentes ,,in 
afrika” gehad het naamlik in Kenia 
en Tanganjika, nou Tanzania. 

Na die rassisme van daardie swart 
state na vore gekom het en die blankes 
daar nie meer welkom was nie, het 
ons mense weer suidwaarts getrek 

[] Na volgende bladsy 


en Jesus het haar aan haar mammie 
en pappie teruggegee. (Kyk nou op die 
kaart waar al hierdie wonders van Jesus 
plaasgevind het.) 

OoOo 


KATEGESE 
[] Vervolg van bladsy 27 


en kind behoort te gebruik as `n hand- 
leiding. Verder sien u vir 'n jaar lank 
op een bladsy 'n spesifieke kind of 
klas se volledige werksprogram. By 
elke Sondag, genoem 1ste of 2de of 
3de of 4de Sondag van die betrokke 
maand, word in die Inleiding van die 
betrokke ouderdomsgroep aangedui 
welke Geloofsleer, Bybelse Geskiede- 
nis en Kerkgeskiedenis geleer moet 
word. Die sangoefening-opgawe by 
elke kommentaar, bring mee dat die 
predikant of die ouderlinge vir kate- 
gese vir elke Sondag `n keuse van drie 
Psalms of Gesange het om te oefen. 
Daarby kan ook andere geoefen word. 
Dit sou goed wees as die nuwe wysies 
sommer geoefen word. 


Die beplanning is om wanneer die 
voorhande Bybelse (Geskiedenisboeke 
en die voorhande Kerkgeskiedenis- 
boeke uitverkoop is, die nuwe leer- 
boek en daardie twee in een bundel 
uit te gee. Dan koop ons één boek en 
ons het alles wat die katkisasie betref. 
Daarby kom dan net die Bybel self 
en die Psalm en Gesange boek. Vir 
elke gelowige sal dit tewens bevorder- 
lik wees om die leerboek te besit. 


oOo 

doringstad. 

Beroepe bedank: 

Ds. T. F. J. Dreyer — buitelandse studie 
na Noordrand. 

Ds. J. J. P. Miller van Bronkhorstspruit 
na Roodepoort. 

Ds. $. J. van der Westhuizen van Bloem- 
fontein na Sasolburg-Suid. 

Ds. M. J. van Schalkwyk van Delmas 
na Randfontein. 

Ds. J. B. J. van Rensburg van Pieter- 
maritzburg na Verwoerdburg. 

Ds. W. J. Bezuidenhout van Vaalharts 
na Kemptonpark-Oos. 

Ds. G. J .van Staden van Vliegepoort 
na Phalaborwa. 

Ds. $. J. Swanepoel van Warmbad na 
Witbank. 


DIE NAAM VAN DIE 
KERK 


] Vervolg van vorige bladsy 
en die gemeentes daar het opgehou 
om te bestaan. 

Daarom is die byvoeging ,,van Afri- 
ka” nie meer van pas nie. Om die 
rede is op die bogenoemde Algemene 
Kerkvergadering die gedagtes uitge- 
spreek dat byvoorbeeld die woorde 
,van Afrika” vervang moet word met 
die byvoeging ,,van Suider-Afrika” om 
op die wyse Rhodesië en Suid-Wes nie 
uit te sluit nie. Die voorstanders van 
hierdie verandering wys daarop dat 
die woorde ,,van Afrika” ook van 
meer resente datum is, dat die kerk- 
naam vroeër was ,Nederduitsch Her- 
vormde Kerk in die Zuid-Afrikaanse 
Republiek”. Later, na die Tweede Vry- 
heidsoorlog, is die byvoeging ,in die 
Zuid-Afrikaanse Republiek” verander 
in ,in Zuid-Afrika” en nog later is 
die ,,Zuid” vervang deur Suid. Hierdie 
woorde sien dus eintlik nie op die 
eintlike naam Nederduitsch Hervormd 
nie, maar is geografies van belang om 
aan te toon waar die bepaalde Ne- 
derduitsch Hervormde Kerk gevestig 
is. 

DE KRUISBANIER 
Het leven is een krijgsbanier, 
door goed' en kwade dagen 
gescheurd, gevlekt, ontvallen schier, 
kloekmoedig voorwaarts dragen. 
Men tuimelt wel en wonden krijgt 
men dikwijls dicht' en diepe 
't en vlucht geen weerbaar man, die 
strijdt, 
of hem de dood beliepe. 
Het leven is geen vreed' alhier, 
geen wapenstilstand vragen. 
Het leven is de kruisbanier 
tot in Gods handen dragen. 

— Guido Gezelle 


DOODSBERIGTE 


T T 
IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederende liggaam aan Sy ver- 
heerlikte liggaam gelyk sal maak. 

In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hull. maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


NIEMANN Ma- 
theus Johannes — 
Heengegaan op 2 
Februarie 1974 in 
die ouderdom van 
992 jaar. Sy heen- 
gaan was sag en 
met 'n vaste ge- 
loof en vertroue 
op sy God. Hy het 
35 jaar gedien as 
kerkraadslid. in 
sy geliefde Her- 
vormde Kerk in ê 
gemeentes: Roos- 
senekal, Middel 
burg en Hendrina. 

— Die beproefde kinders, kleinkin- 
ders en agterkleinkinders van gemeen- 
te Roossenekal. 


LAUBSCHER: Petrus Johannes — 
Met tere liefde en verlange dink ons 
aan my geliefde eggenoot ons vader 
en oupa wat so skielik sonder 'n af- 
skeidswoord of groet deur die dood 
van ons weggeneem is in die ouder- 
dom van 60 jaar 4 maande op die 
15/9/73. Ons berus en gun hom die 
rus. Sy plek is leeg, sy stem is stil, 
ons swyg o Heer, dit was u wil. 

— Bedroefde eggenote Lizzie Laub- 
scher, kinders, klein en agter klein- 
kinders. Doornfontein, Fochville. 


"VAN WIJK: Nicolaas Johannes Ru- 
dolph — Nooit sal ons die dag van 
21 Mei 1968 vergeet nie, toe van ons 
weggeneem is my dierbare eggenoot 
ons pappie en oupa. Hy het verhuis 
na sy hemelse Vader. Baie trane vloei 
in stilte waarvan net God weet. Hy 
wie vir ons so dierbaar was, kan en 
sal ons nooit vergeet. 

— Verlangende eggenote, kinders 
en kleinkinders. E. $S. van Wijk, Pie- 
tersburg. 





EER 

INDIA, LAND VAN TRANEN deur 
H. J. Hegger 


Uitgegee deur Stichting Reformato- 
rische Hulpaktie “Woord en Daad”, 
Posbus 115, Velp. Nederland. Prys f9,50. 

Hierdie werkie deur die ex-priester, 
ds. Hegger, opgestel na sy besoek aan 
die ,land van trane” is `n besondere 
boek met `n besondere doel naamlik 
dat uit die verkoop van elke eksemplaar 
f6 beskikbaar gestel word vir die leni- 
ging van nood in die arm en oorbevolkte 
land, Indië. 

Die skrywer deel op onderhoudende 
wyse mee wat hy op Sy Teis gesien, 
gehoor en ervaar het en hy doen dit 
soms met `n bewoë gemoed vol meege- 
voel vir soveel leed en honger in `n 
land waar daar gewoonlik elke vyf jaar 
droogte is, gevolg deur hongersnood. 
Hy laat ons sien die groot afgodery, 
die aanbidding van allerhande gode en 
godhede, maar ook die verval van die 
kerk van Rome. 

Die werk op glanspapier is pragtig 
uitgegee en van treffende foto's voor- 
sien van by voorbeeld Hindotempels 
met `n groot hoeveelheid beelde wat 
groter en kleiner godhede moet voorstel 
wat aanbid word. 

Ons lesers kan dit gerus bestel. Dit 
verryk `n mens se kennis van `n ander 
volk en deur dit te koop besorg die 
koper `n klein bedraggie vir die nood 
in Indië. 

Joh. Dreyer 


“DE KRACHT VAN HUNNE 
KRACHT” 


Uitgegeee deur “De Vuurbaak”, Gro- 
ningen, Nederland. Verkrygbaar by Pro 
Rege, Potchefstroom. Prys R2,25. 

Hierdie Bybelse Dagboek is saam- 
gestel deur twaalf Gereformeerde Ne- 
derlandse predikante. Dis nie iedereen 
gegee om goeie dagboekstukkies te 
skrywe nie. Sommige broeders verstaan 
daardie kuns goed, ander minder goed. 
Dit blyk ook uit hierdie uitgawe. Nie- 
temin moet getuig word dat hulle, sover 
ons tot dusver kennis daarvaan geneem 
het, Skrifgetrou is en by ons lesers 
aanbeveel kan word. 

Joh. Dreyer 


P.J. de BRUYN: 'N LAMP VIR MY 
VOET, Pro Rege, Potchefstroom 1973, 
179 bladsye. 

Hierdie bundel “Gesprekke oor ons 
Geloofslewe” kan beslis `n goeie hand- 

leiding wees vir die soekende gelowige 
— die mens wat helderheid wil hê oor 
geloofsake waarmee die mens daagliks 
te doen het. Anders gestel: vir die 
mens wat dit erns maak met die uit- 
lewing van sy geloof kan hierdie ge- 
sprekke handig te pas kom. Alhoewel 
dit nie bedoel is om “prediking” te 
wees nie is daar tog veel verklarends 
uit te haal en dit op `n heel nugtere 
wyse. 

Hoewel die teologies onderlegde 
nie met elke gesprek volkome akkoord 
sal gaan nie, tewens met die inhoud 
en “eksegese” daarvan nie, kan dit tog 
met vrymoedigheid aanbeveel word vir 
elkeen wat dit ernstig met die geloof 
bedoel. Van besondere waarde is in 
dié verband ook die Onderwerpregister 
cn die 'Teksregister aan die einde van 
die boek. Dit maak die studie soveel 
makliker. Die boekie verdien `n wye 
leserskring omdat dit handig gebruik 
kaa word. 

C. J. $. van Niekerk 


GEMEENTE ALS GEMEENSCHAP, 
DR. 1. G. WAGENAAR. 


BOECKENCENTRUM B.V. 
'S GRAVENHAGE, 
IN DIE REEKS PRAKTISCH 
THEOLOGISCHE HANDBOEKJES, 


99 BLADSYE 


Die problematiek van `n gemeente 
wat soos los sandkorrels aan mekaar 
hang, en nie die trekke toon wat 'n 
mens in die praktyk graag as manifes- 
tasie van regte eenheid wil sien nie, 
het die skrywer sterk aangegryp. As uit- 
gangspunt begin hy met die Bybelse 
gedagtes oor kerk, gemeenskap, liggaam 
van Christus ens. 

Die boekie het `n baie sterk sosiolo- 
giese inslag. Die skrywer bepaal ook 
kortliks die regte verhouding tussen teo- 
logie en sosiologie. Mens sien die doel 
van die boek dan duidelik daarin dat 
rekening gehou sal word met sosiolo- 
giese aspekte in die bestaan van die 
gemeente, sodat hierdie hulpwetenskap, 
die sosiologie, sy regmatige plek sal kry. 
Hoe dat die skrywer daarin geslaag het 
kan elke leser vir homself uitmaak. Ons 
oordeel is dat dit goed geslaagd is, 
hoewel daar kontrovers kan bestaan oor 
sy toepassing, veral soos dit in die laaste 
hoofstukke blyk. Ons aanvaar egter dat 
alles dui op die bepaalde toestande in 
Holland, en wat bes moontlik daar bruik- 
baar sal wees, hoewel duidelik nie hier 

te lande nie (behalwe miskien by wyse 
van aanpassing.) 

Die skrywer sê dat hy `n pleidooi wil 
voer vir kleinere (aktiewe) groepe naas 
die liturgiese (massa-) gemeente. Sy 
motief is die ,,vrijblijvendheid en ano- 
nieme participatie aan het gemeentelijk 
leven.” Hieroor het hy mooi gedagtes 
veral wat betref die sg. privatisering 
van die geloof. Hierdie klein groep 
moet die skakel wees tussen die binne- 
kamer en die samekoms van die hele 
gemeente. Terwyl die mens nie op al sy 
goeie argumente ingaan nie, val daar tog 
op te merk: Word die rol van die ouder- 
ling en die diaken nie effens opsy 
geskuif nie? Word die groep-idee nie 
ietwat geforseerd omdat te veel waarde 
daaraan toegeken word deur identifikasie 
daarvan met ,,kerk” nie? 

Die massa kan nooit almal in die 
groepe betrek word nie, uiteraard na- 
tuurlik nie; maar dit maak o.i. die 
sandkorrels net groter in die losse ge- 
meenskapsverhouding, veral waar baie 
van die groepe, soos hy hulle prakties 
beskrywe, geweldig na binne gerig is in 
`n klaarblyklik taamlik geslote kring. 

Ons soek steeds die oplossing in die 
krag van die Evangelie na sy volle ver- 
kondiging aan die massa in die kerk, 
wat roepingsbewus geaktiveerd moet 
optree. 

Die groepe waarvan hier sprake is, 
bied egter ongetwyfeld geweldige moont- 
likkede. Die boek is prikkelend en aan- 
bevelenswaardig. 

C. J. Viljoen 





IS HUISBESOEK NODIG? 


Hoe sal dit met die kerk en die 
gemeente gesteld wees een, twee ge- 
slagte verder as huisbesoek nie meer 
tot die pastorale taak gereken word 
nie? Huisbesoek is noodsaaklik om 'n 
gemeente byeen te hou. 

— A. Groot. 


OM 'N DOMINEE TE WEES. 


Pastorale arbeid vra meer as om 
net by te wees. Dit vra die inset van 
die hart, verstand en lewe. Nie om net 
effentjies langs die nood van die mens 
te kom nie, maar om daarin af te daal. 

Aan die een kant is dit `n geeste- 
like gesonde saak om daarteen op te 
sien, want dit is `n moeilike saak, 
maar aan die ander kant sal `n herder 
met 'n egte herderlike hart dit nie 
kan nalaat nie. Van bo af is hy ge- 
roep en van binne uit word hy ge- 
dring. Hy wat daar niks van ken nie, 
moet geen herder of leraar word nie. 


— J. Overduin. 


